Мевадаги қанд жигар учун хавфлими? » Ўзбекистон янгиликлари – Zamin.uz\n, 15 2019, 05:10\n04 окт, 00:05 932 Ҳаёт тарзи\nТаомномада фруктоза ёки «мевадаги қанд» кўп бўлиши жигарнинг ёғни ёқиш қобилиятини камайтиради. Таққослаш учун: шунча миқдордаги глюкоза метаболизмга бунчалик таъсир кўрсатмайди, деган хулосага келишди Жослин диабет маркази (Бостон) тадқиқотчилари. Бу ҳақда «Хабар» нашри маълум қилди.\nОлимлар тиш учун зарарли ичимликларни маълум қилишди 31 июл, 08:28\n«Ширин оғу»: олимлар шакарнинг янги хавфли хусусиятини аниқладилар 21 дек, 07:27\nБир кун ухламасангиз, нима бўлишини биласизми? 09 сен, 17:17


Ўзбекистон яқин келажакдаги ташқи сиёсати йўналишларини эълон қилди\nЎзбекистон шу вақтгача амал қилиб келган анъаналарини бузиб, мустақилликдан буён илк бор ўзининг яқин келажакдаги ташқи сиёсатининг устивор йўналишларини эълон қилди.\nМустақиллик қўлга киритилгандан бери расмий Тошкентнинг ташқи сиёсати жуда ўзгарувчан бўлиб келди. Аввалига Ўзбекистон Туркия, кейинроқ АҚШ билан яқинлашишга жиддий уринди. Андижон воқеаларидан кейин эса АҚШ билан муносабатларга дарз кетди. Шундан сўнг Ўзбекистон ташқи сиёсатининг вектори Россия ва Хитойга қаратилди.\nШу пайтгача ташқи сиёсатдаги устивор йўналишларини бир неча бор ўзгартирган Ўзбекистон Янги йил арафасида кутилмаганда яқин келажакда юритмоқчи бўлган сиёсати ҳақида эълон қилиб қолди.\n“Бизнинг раҳбариятимиз шу вақтгача радикал ташқи сиëсат олиб борди, - дейди сиёсий таҳлилчи Тошпўлат Йўлдошев. - Аввал Россияга қарши Ғарб, араб мамлакатлари, Туркия билан яқинлашди. Эндиликда эса бунинг аксини кўриш мумкин ва унинг фақатгина салбий самараси бор, холос. Туркманбоши ҳаëтдан кўз юмгандан кейин Ўзбекистон раҳбариятининг хавотирлари кўпайиб қолди. Ҳозир Ўзбекистон узоқ хориж давлатлари билан алоқаларини яхшилашга ҳаракат қиляпти. Бунга Германия дипломатияси ҳам маълум даражада рол ўйнаяпти. Ўзбекистон Европа Иттифоқи ва АҚШга уларга билан муросали сиёсат юритиши мумкинлиги ҳақида ишора бермоқда”.\nАгар эълон қилинган маълумотларга асосланилса, расмий Тошкент ташқи сиëсатининг дастабки устивор йўналиши ён қўшнилари билан муносабатларни мустаҳкамлашга қаратилади.\nТаҳлилчилар фикрича, Марказий Осиë давлатлари орасида иқтисоди кучли ва истиқболли ҳамкор бўлган Қозоғистон билан ҳар томонлама муносабатларни тиклаш Ўзбекистон ташқи сиëсатининг устивор йўналишларидан биридир.\nЎзбекистонлик иқтисодчи Носир расмий Тошкент истаганида Остона билан иқтисодий ҳамкорликларни аллақачон йўлга қўйган бўлиши, бугунги кунда эса Қозоғистон билан савдо-иқтисодий алоқаларини ривожлантириш ҳақидаги баёнотлар остида эса сиëсий ўйинлар ëтган бўлиши мумкинлигини айтди.\n“(Ўзбекистон) Қозоғистон билан алоқаларни ривожлантиришни истаганида бу иш аллақачон амалга оширилган бўларди. Аммо ҳозир қандайдир сиëсий ўйинлар кетмоқда. Аслида Қозоғистон билан иқтисодий ҳамкорликни ривожлантириш Ўзбекистон учун фақат катта плюс бўлади”, - дейди Носир.\nТошпўлат Йўлдошев ҳам айни фикрларга қўшилишини билдирар экан: “Агар Ўзбекистон Қозоғистон билан иқтисодий алоқаларини ривожлантириш истагида бўлганида эди, чегараларни очар, фуқароларнинг эркин ҳаракатланиши йўлга қўйилган бўларди ва бу битта буйруқ билан қилинарди. Шунинг учун бу ерда сиëсий ўйинлар кетаëтганини инкор этиб бўлмайди. Ўзбекистоннинг чегарани очишга ҳеч қандай имконияти йўқ. Агар очгудек бўлса, ҳукуматнинг фуқароларга қанчалик зиëн етказаëтгани шундоқ аëн бўлади”, - деди.\n2006 йил давомида Россия билан сиëсий ва иқтисодий алоқаларини фаол ривожлантириб келган Ўзбекистон келаси йили ҳам шу йўлда давом этмоқчи.\nЎзбекистонлик айрим кузатувчилар Владимир Путиннинг Ислом Каримов билан юқори оҳангда гаплашаëтгани Ўзбекистон раҳбарига ëқмаëтгани ва шу сабаб расмий Тошкент яна Ғарб ва АҚШга ҳамкорликка тайёрлиги ҳақида ишора юбораётгани ҳақида фикрлар билдиряпти.\nМосквадаги Карнеги жамғармаси ходими Андрей Малашенко В.Путин И.Каримов билан мўътадил оҳангда гаплашаётгани, ҳамма билан шу оҳангда гаплашишини айтар экан, Ўзбекистон яна Ғарбга интилаётганини инкор этмади.\n“Ҳақиқатан ҳам Каримовнинг бу ишораларини айрим мамлакатлар қабул қилмоқда. Ҳозир ҳамма Туркманистон ҳақида гапиряпти. Туркманбоши раҳбар бўлган вақтда мамлакатда инсон ҳуқуқлари поймол этилаëтганига қарамай, Ниëзовнинг Ғарб билан алоқа қилишига халақит бермас эди. Менимча, Туркманистон ва Ғарб ўртасидаги муносабатлар Ислом Каримовни илҳомлантириши мумкин”, - деди А.Малашенко.\nЎзбекистон ўзининг яқин келажакдаги ташқи сиёсатида АҚШ ва Ғарб давлатлари билан ҳамкорлик масаласига ҳам катта эътибор қаратишни белгилаган.\n“Агар ЕИ ҳақида гапириладиган бўлса, Ўзбекистон бу тузилманинг ўзига нисбатан иккиюзламачилик сиëсати олиб бормаслигини истайди. Гап Ўзбекистондаги инсон ҳуқуқлари билан боғлиқ вазият ҳақида кетмоқда”, - дейди таҳлилчилар.\nЎзбекистоннинг Жанубий Осиë ва Тинч океани минтақаси давлатлари билан алоқаларида Хитой биринчи ўринга қўйилган. Ундан кейин эса Жанубий Корея, Япония, Ҳиндистон ва Покистон туради.\n2007 йили Ўзбекистоннинг Яқин ва Ўрта Шарқ минтақасидаги асосий ҳамкорлари сифатида Эрон, Туркия, Саудия Арабистони, Миср, Иордания¸ Тунис, Марокаш, Малайзия ва Индонезия санаб ўтилган.\nЎзбекистон ҳукумати, шунингдек, постсовет республикалари иштирокида тузилган ташкилотлар билан кейинчалик ҳам ҳамкорлик қилишини айтган. Булар сирасига Евроосиё иқтисодий ҳамжамияти ва Коллектив хавфсизлик шартномаси ташкилоти киритилган.\nШунингдек, Ўзбекистоннинг режасида ШҲТ, БМТ, ЕХҲТ ва НАТО билан ҳамкорлик ҳам бор.\nАлбатта, Ўзбекистоннинг БМТ ва ЕХҲТдан хафа бўладиган жойи бор. Бу хафагарчиликларнинг аксариятига Андижон воқеаларидан сўнг юзага келган вазият сабаб. Ғарб давлатлари ҳалигача расмий Тошкентдан Андижон воқеалари юзасидан мустақил текширув ўтказишга рухсат беришни талаб қилади.\nЎзбекистон НАТО билан “Тинчлик йўлида ҳамкорлик” дастури доирасида ҳамкорлик қилишга тайëр.\nЎзбекистон ўз ташқи сиёсатининг устивор йўналишларини белгилашда йирик молиявий тузилмаларни ҳам ëддан чиқармаган. Тошкент Халқаро валюта жамғармаси, Жаҳон банки, Европа тикланиш ва тараққиëт банки, Осиë тараққиëт банки билан ҳамкорлик қилишга тайëрлигини билдирган.\n2005 йил охирларига келиб Ўзбекистондаги сиëсий вазиятнинг ëмонлашиб бораëтгани муносабати билан ЕТТБ мамлакатдаги барча лойиҳаларини ëпиш масаласини муҳокама қилаëтгани ҳақида хабар тарқатган ва ўшанда Жаҳон банки ҳам Ўзбекистонга берадиган молиявий ëрдамларини тўхтатиш масаласини кўриб чиқаëтганини маълум қилган эди.\n2003 йилги саммит арафасида қўйилган сиëсий шартлари И.Каримов томонидан рад этилгач, 2004 йил апрелда ЕТТБ ҳукумат билан ҳамкорликни камайтиришга қарор қилган эди. Андижон воқеаларидан сўнг эса И.Каримов режимига маблағ ажратишни буткул тўхтатганди.


07.02.2018 12:51 0 2020\n«DataSite Technology» корхонасида амалиёт ўтаётган ёш мутахассислар.\nАКТ мутахассисларига меҳнат бозорида талаб юқори, шу сабаб уларнинг иш ҳақи ҳам ўсиб бормоқда. Ёш мутахассисларни ишга жойлашда иштирок этиш «Mirzo Ulugbek Innovation Center» фаолиятининг устувор йўналишларидан биридир, дейилади марказ маълумотида.\nИнновация маркази бўш иш ўринлари учун номзодларни топиш ва танлашда қийинчиликларга дуч келаётган резидент-компаниялар ва кадрлар бозорини таклифлар билан тўлдирадиган техник университетлар ўртасидаги ўзига хос кўприк вазифасини бажармоқда.\nМазкур йўналишда, айниқса, Тошкент шаҳридаги Инҳа университети билан мустаҳкам ҳамкорлик ўрнатилган. Бироз аввал мазкур университетнинг тўртинчи босқич талабалари Ўзбекистоннинг йирик компанияларида амалиёт ўташни бошлагани ҳақида хабар берган эдик. Ушбу талабаларнинг саккиз нафари интернет-лойиҳалар ва дастурий маҳсулотларни ишлаб чиқаришга ихтисослашган «DataSite Technology» корхонасида амалиёт ўташмоқда. Уларнинг 3 нафари KPI лойиҳаси, 2 нафари веб-ишлаб чиқариш ва 3 нафари «Android» ва «IOS» мобил амалий тизимларини ўзлаштириш билан шуғулланмоқда.\n— Барча амалиёт ўтовчилар суҳбатдан ва дастлабки тест синовларидан ўтказилди, — дейди компаниянинг «HR» ходими Гулхумор Карабаева. — Ёш мутахассислар лойиҳаларга ўзгача ёндашувлари ва кўпгина масалалар бўйича мустақил фикрлари билан эътиборимизни торта олишди. Шунингдек, уларнинг янги шароитга тезроқ ва осонлик билан мослашишлари учун welcome-тренинг ўтказилди.\nҲар бир амалиёт ўтовчига унинг фаолиятидан келиб чиққан ҳолда ишловчи ходимлардан бири мураббий этиб тайинланди. Уларнинг барчаси билан 3 ойлик амалиёт ўташ шартномаси тузилди ва шундан сўнггина уларни ишга жойлаштириш тўғрисида қарор қабул қилинади.\nИнновация маркази худди шундай аснода бошқа тармоқ олий ўқув юртлари билан ҳам ишлашни режалаштирмоқда.\nталаба ИНҲА Mirzo Ulugbek Innovation Center агрокультура амалиёти DataSite Technology\nЖамият 02/04, 14:29


Ўзбекистонга аёл ҳокимлар, Идлиб бўйича сулҳ, Россияни сергаклантирган коронавирус ва ҳафтанинг бошқа хабарлари\nЯкунланаётган ҳафтада Ўзбекистонда яна 4 нафар аёл ҳоким пайдо бўлди, коронавирус эса Хитойдан ташқарида шиддат билан тарқалмоқда, хусусан, Италия, Эрон, Жанубий Кореядан ташқари АҚШ ва Россия ҳам сергак торта бошлаган. Шунингдек, ҳафтанинг асосий воқеаларидан бири Москвада РФ ва Туркия президентлари Идлиб бўйича тинчлик келишувига эришгани бўлди, Афғонистонда эса «Толибон» тинчлик келишувига қарамасдан ҳужумларни давом эттирмоқда.\nЎзбекистонда вилоятларда бир нафардан аёл ҳоким тайинлаш анъанаси йўлга қўйилди.\n4 март куни Андижон вилояти, Бўстон туманида фаоллар йиғилишида Садбархон Мамитова туманнинг янги раҳбари этиб тайинланди.\nХотин-қизлар қўмитаси раисининг биринчи ўринбосари лавозимида ишлаган Зулайҳо Маҳкамова эса Наманган вилоятининг Тўрақўрғон туманига ҳоким бўлди.\nШу куни Қарши туманига ҳам янги раҳбар тайинланди - Мақсуда Мустафоева.\n5 март куни эса Самарқанд вилояти Каттақўрғон шаҳрига сенатор Гавҳар Алимова ҳоким этиб тайинлангани хабар қилинди. Шу тариқа, Ўзбекистонда аёл ҳокимлар сони 6 нафарга етди. Бунгача 18 февраль куни Сирдарё вилоятининг Боёвут туманига сенатор Дилфуза Уралова ҳоким бўлган, 29 февраль куни эса Бухоро вилоятининг Олот тумани ҳокими ўринбосари сифатида ишлаб келган Наргиза Неъматова туман ҳокими в.в.б этиб тайинланганди.\nПрезидент Шавкат Мирзиёев аёл ҳокимларга далда бериб, ҳеч нарсадан қўрқмасликни тайинлади.\nҲафта давомида бошқа тайинловлар ҳам бўлди.\n2017 йилдан буён Наманган шаҳрини бошқариб келган Шавкатжон Абдураззоқов Экология ва атроф муҳитни муҳофаза қилиш давлат қўмитаси раиси лавозимига тайинланди, шу муносабат билан, унинг ўрнига «Ўзагрокимёҳимоя» акциядорлик жамияти бошқаруви раиси Олимжон Исаев Наманган шаҳар ҳокими этиб тайинланди.\nЎтган ҳафтада Бухоро шаҳри ҳокими Карим Камолов Бухоро вилояти раҳбарига айланганди, шу муносабат билан унинг ўрнига Ўткир Жумаев Бухоро шаҳар ҳокими вазифасини бажарувчиси этиб тайинланди.\nАндижон вилоятининг Бўстон туманига аёл ҳоким тайинлангач, бу туманнинг собиқ ҳокими Иномжон Мамадалиев Асака тумани раҳбарлигига ўтказилди.\n2017 йилдан буён Асака туманини бошқариб келаётган Эркин Ёқубов эса яқин вақт ичида Улуғнор туманига ҳоким этиб тайинланиши кутилмоқда.\nҲафтанинг энг шов-шувли истеъфолари Қашқадарё вилоятида рўй берди - Миришкор туманида маҳалла раисларини сўкиб ҳақоратлаган ҳоким Бахтиёр Ражабов ишдан олинди. Унинг ўрнини Қарши тумани ҳокими лавозимида ишлаб келган (бу туманга ҳам аёл киши ҳоким этиб тайинланганди) Ғайрат Бегалиев эгаллади.\nШунингдек, Қашқадарё вилояти Чироқчи туманида ИИБ биносида тергов қилинган фуқаро вафот этиши воқеаси туфайли туман ИИБ раҳбарияти ишдан олинди.\n5 март куни Россия пойтахти Москвада бўлиб ўтган учрашувдан кейин Туркия президенти Ражаб Тоййиб Эрдўған ва Россия президенти Владимир Путин 6 март кунидан Идлибда ўт очишни тўхтатиш режими амал қилиниши тўғрисида баёнот беришди. Сулҳ шартларига риоя этилишини назорат қилиш учун Россия ва Туркия М-4 трассасидан шимолда ҳамда жанубда 6 километрлик хавфсизлик йўлаги ташкил этади, томонлар ҳудудда қўшма патруллик ташкил этади.\nПутин ва Эрдўған музокараларидан натижа бўладими?\nКелишув матнида қуйидагилар баён этилган:\n«Туркия Республикаси ва Россия Федерацияси Сурия Араб Республикасида сулҳ амалга оширилишининг кафолатчилари сифатида (бундан буён матнда тарафлар деб юритилади),\nСурия Араб Республикасида эскалацияни камайтириш зоналарини ташкил қилишга оид 2017 йил 4 майдаги Меморандум ва Идлиб эскалацияни камайтириш зоналаридаги ҳолатни барқарорлаштришга оид 2018 йил 17 сентябрдаги Меморандумни эсга олиб,\nСурия Араб Республикасининг суверенитети, мустақиллиги, бирлиги ва ҳудудий яхлитлиги бўйича қатъий мажбуриятларини таъкидлаб,\nТерроризмнинг барча кўринишларига қарши курашиш ва Бирлашган Миллатлар Ташкилоти Хавфсизлик Кенгаши томонидан террорчи, деб белгиланган барча гуруҳларни йўқ қилишга тайёр эканликларини яна бир бор таъкидлаб, тинч аҳоли ва фуқаро инфратузилмасини нишонга олиш ҳеч қандай асосга эга эмаслигини тан олиб,\nСурия можаросига ҳарбий ечим топилмаслигини ва можарони фақат сурияликларнинг раҳбарлиги ва соҳиблигида Бирлашган Миллатлар Ташкилоти ёрдами билан Бирлашган Миллатлар Ташкилоти Хавфсизлик Кенгашининг 2254-сонли резолюциясига мувофиқ, сиёсий жараён орқали ҳал этиш мумкинлигини таъкидлаб,\nГуманитар инқирознинг янада ёмонлашувининг олдини олиш, тинч аҳолини ҳимоя қилиш, муҳтож бўлган барча сурияликларга ҳар қандай шартлар ва камситишларсиз ҳимоя ва инсонпарварлик ёрдами кўрсатилишини, ички кўчишларнинг олдини олиш, қочқинлар ва ички кўчишдаги одамларнинг ихтиёрий равишда Суриядаги асл яшаш жойларига қайтишларини қулайлаштириш аҳамиятини таъкидлаб,\nЭскалацияни камайтириш зонасидаги алоқа линиясида барча ҳарбий ҳаракатлар 2020 йил 6 март куни соат 00:01дан эътиборан тўхтатилади.\nМ4 автомагистралининг шимолида 6 км ва жанубида ҳам 6 км масофада хавфсиз йўлак ташкил этилади. Хавфсиз коридордан фойдаланиш билан боғлиқ тартиб-қоидалар Туркия Республикаси ва Россия Федерацияси Мудофаа вазирликлари ўртасида 7 кун ичида қарорлаштирилади.\nТуркия-Россия қўшма патрулларининг фаолияти М4 автомагистралининг Трумба шаҳридан (Серакибдан 2 км ғарбда) Айн-Ал-Хавргача бўлган қисмида 2020 йил 15 мартда бошланади.\n«Баҳор қалқони»: Туркия Идлибда кимларни ва нега ҳимоя қилмоқда?\nКоронавирус Россияга таҳдид солмоқда\n8 март куни Россияда коронавирусдан зарарланиш билан боғлиқ яна 3 ҳолат аниқланди ва эндиликда бу мамлакатда вирус юқтирганлар сони 17 нафарга етди. Янги ҳолатлар Москва, Калининград ва Белгород областларида қайд этилган.\nАйни вақтда пойтахт Москвада «юқори шайлик режими» жорий этилган. Пойтахт мэри имзолаган фармонга кўра, сўнгги кунларда 11 давлатдан (Буюк Британия, Германия, Эрон, Испания, Италия, Хитой, Норвегия, АҚШ, Франция, Швейцария ва Жанубий Корея) келган москваликлар икки ҳафта давомида ўзини ўзи иҳоталаши (изоляция) керак.\nСанкт-Петербургдаги Мечников номидаги давлат шимоли-ғарбий тиббиёт университетининг 700 нафардан ортиқ талабаси карантинга олинган. Бунга италиялик талабада коронавирус кузатилгани сабаб бўлган.\nВирус Россияга хавф сола бошлади. Сўнгги маълумотлар\nМосква соғлиқни сақлаш департаментининг огоҳлантиришича, карантин бўйича қоидалар бузилиши оқибатида бемор вафот этса, қоидабузарга 5 йилгача қамоқ жазоси таҳдид солади.\nСўнгги маълумотларга кўра, коронавирус жаҳоннинг 103 мамлакатига тарқалди - вирусдан зарарланганларнинг жами сони 107 802 нафарни, вирус қурбонлари сони 3661 нафарни ташкил этмоқда. Шунингдек, 60 924 нафар бемор соғайиб кетган. Айни вақтда вирус юқтирганларнинг 37 176 нафарининг аҳволи барқарор, 6041 нафари оғир аҳволда.\nИталияда 16 миллион киши карантинга олинди. Коронавирус бўйича сўнгги маълумотлар\nХитойда вирус келтириб чиқарадиган зотилжамдан 3098 киши, Италияда 233, Эронда – 194, Жанубий Кореяда – 50, АҚШда – 19, Испанияда – 17, Францияда – 16, Японияда – 13 («Даймон Принцесс» кемасидагилар билан бирга), Ироқда – 4, Австралияда – 3, Нидерландияда – 3, Британия, Ҳонгконг ва Швейцарияда – 2 нафардан, Таиланд, Тайван, Филиппин, Сан-Марино ва Аргентинада бир кишидан вафот этган.\nВирусга чалинганлар сони Хитойда – 80 703 нафарни, Жанубий Кореяда – 7313, Эронда – 6566, Италияда – 5883, Японияда – 1198 («Даймон Принцесс» кемасидагилар билан бирга), Германияда – 951, Францияда – 949, Испанияда – 613, АҚШда – 447, Швейцарияда – 337, Британияда – 273, Нидерландияда – 265, Швецияда – 203, Бельгияда – 200, Норвегияда – 159, Сингапурда – 150, Ҳонгконгда – 110, Австрияда 104 нафарни ташкил қилмоқда.\nКоронавирусга қарши вакцина қачон пайдо бўлади?\nШунингдек, яна ўнлаб давлатларда 100тагача бўлган касалланиш ҳолатлари қайд этилган.\nСоғлиқни сақлаш вазирлиги Ўзбекистонда вирус аниқланмаганини таъкидлашда давом этмоқда. Шу билан биргаликда, вазирлик фуқароларни вирусдан ҳимояланишга чорловчи SMS’лар юбормоқда.\nЯкунланаётган ҳафтанинг яна бир муҳим янгилиги пахтага давлат буюртмаси бекор қилиниши бўлди\nПрезидентнинг «Пахтачилик соҳасида бозор тамойилларини кенг жорий этиш чора-тадбирлари тўғрисида»ги қарори қабул қилинди.\nБиринчидан, 2020 йил ҳосилидан бошлаб давлат томонидан пахта хом ашёси ишлаб чиқариш ва сотиш режасини белгилаш амалиёти бекор қилинади, пахта хом ашёсининг харид нархини белгилаш амалиётидан воз кечилади, пахта хом ашёси етиштирувчиларга районлаштирилган навларни эркин танлаш ҳуқуқи берилади, сертификатланган уруғлик етказиб бериш тизими сақлаб қолинади.\nТўртинчидан, «Ўзпахтасаноат» AЖни тугатиш чоралари кўрилади.\nТелеграмдаги bakiroo канали муаллифи аввалига бу қарорни «АҚШда қулликнинг бекор қилингани»га тенглаштирди. Кейин фермерлар ҳокимлардан қутилган бўлсада, энди кластерларга қарам бўлиши эҳтимоли кучайганини таъкидлади.\n«Қарорни тўлиқ ўқиб чиққач, фермерларнинг давлатга ва кластерларга қарамлигига барҳам берилиши борасидаги таъкидга ҳали эрталигини тушундик. Фермернинг ё кластерга ёки кластерлар мавжуд бўлмаган ҳудудларда ташкил этиладиган кооперацияларга боғланганлиги сақланиб қолади»\nБиометрик паспорт ўрнига ID-карта\n2021 йилнинг 1 январидан бошлаб янги туғилган чақалоқларга, Ўзбекистон Республикаси фуқароларига, фуқаролиги бўлмаган шахсларга ва Ўзбекистон Республикаси ҳудудида доимий яшайдиган чет эл фуқароларига биометрик паспорт ўрнига 10 йил муддатга ҳужжат эгасининг шахсини ва фуқаролигини тасдиқловчи ҳужжат сифатида идентификация ID-картаси берилади.\nID-карталар фақат Ўзбекистон ҳудудида амал қилади. Чет элга чиқиш учун Ўзбекистон фуқаросининг чет элга чиқиш учун биометрик паспорти («загранпаспорт») берилади. 2030 йил 1 январдан бошлаб 2011 йилдаги Ўзбекистон фуқаросининг биометрик паспортлари ҳақиқий эмас деб ҳисобланади.\nКоронавирус ўчоғидан эвакуация, Трампнинг тантанаси, Қозоғистондаги қонли воқеалар ҳамда ҳафтанинг бошқа хабарлари\nПрезидентнинг парламентга мурожаати, Россиянинг янгиланган ҳукумати, оғир аҳволда қолган Хитой ва ҳафтанинг бошқа хабарлари


"Нурчи" ва ҳижобли "душман" бўлди\n28 октябр 2021, Тошкент вақти: 04:30\n2009 йилда Ўзбекистонда "нурчилар" ва ҳижоблиларга қарши кураш авж олгани кузатилди.\n“Ислом ва мусулмонлар” эшиттиришининг бугунги сони 2009 йил давомида Ўзбекистондаги диний эркинлик аҳволидан дарак берувчи воқеалар сарҳисобига бағишланган. Кузатувларимизга кўра, энг муҳим деб билганимиз воқеаларни ёдга олиш ва уларнинг йил давомидаги ривожини таҳлил қилишга уриндик.\nШубҳасиз, 2009 йилнинг аввалида мамлакатдаги диний экринликлар аҳволини кўрсатувчи энг муҳим воқеалардан бири “Нурчилар” номли оқимга мансубликда айбланиб, ёш, зиёли диндор йигитларнинг узоқ муддатларга озодликдан маҳрум этилгани бўлди, дейиш мумкин, бизнингча.\n2009 йилнинг 26 февралида “Нурчилик”да айбланган илк гуруҳ - Ўзбекистон Ёшлар интеллектуал марказига қарашли “Шарқ Призма” жамияти муассислик қилган “Ирмоқ” журнали ва “Етти иқлим” газетаси ходимлари 12 йилдан 8 йилга қадар қамоқ жазосига ҳукм қилинди.\nҲукмда эса бу ёшлар Туркияда илдиз отиб дунёга ёйилган “Нурчилик” ҳаракатини Ўзбекистонда қайта тиклашга уринган, бу ҳаракатнинг тармоғини ташкил қилган, деган айблов ўз тасдиғини топгани айтилди.\nСуд мажлисида иштирок этган кузатувчилардан бирининг сўзларига кўра, “нурчилик”да айбланаётган ўзбекистон фуқароларига қўйилаётган айблов мазмунида, асосан, мана бу маънога урғу берилди:\n- "Исломийлашган туркий давлат қурмоқчи бўлган. Буларнинг ғоялари мана шундан иборат. Келажакда улар жамоат хавфсизлигига таҳдид солиб¸ мамлакатда дестабилизация ҳолатини юзага келтириш уларнинг бош мақсади бўлган"¸ деган сиëсий айблов қўйилаяпти¸ - деди суд мажлисида иштирок этган кузатувчилардан бири.\nСуд мажлисида Нурчилик ҳаракатини қайта тиклаш асносида республикада катта тармоқ ташкил қилингани¸ яъни бунга алоқадор одамлар Бош прокуратура¸ ИИВ¸ Ўзтелерадиокомпания¸ матбуот ахборот агентлигига бориб тақалиши тилга олинди. Феврал ойидаёқ баъзи тасдиқланмаган маълумотларга кўра, яна 50 киши устидан маҳкама жараёнлари бўлиши мумкинлиги айтилган эди.\nКейинчалик йил давомида республиканинг пойтахти ва бир неча вилоятларида маҳкама жараёнлари бўлиб ўтди ва уларда гуруҳ-гуруҳ бўлиб, "нурчи"ликда айбланган ёшлар панжара ортига ташланди.\nБу жараённи кузатиб борган ҳуқуқ фаоллари берган маълумотларга кўра, 50 дан ортиқ ёш, зиёли, диндорлар 5-6 йилдан 20 йилгача бўлган қамоқ жазоларига ҳукм қилинди.\nЙил давомида Ўзбекистон расмий оммавий ахборот воситаларининг бу ёшларни қораловчи тарғибот мазмунидаги чиқишлар бўлди.\nАммо айни пайтда ўзбекистонлик диндорлар орасида ҳам “Нурчилар” деган оқим ҳақиқатда бор ва у тўғри йўлдаги диний оқим эмас”, деган мазмундаги баҳслар ҳам кузатилди.\nАна шу баҳсларга жавоб ўлароқ таниқли уламо Обид қори Назаров берган шарҳни ҳам эътиборингизга ҳавола қилиб ўтмоқчимиз.\n- Хато бор¸ залолат бор. Хато билан залолатни фарқлаш керак. Хато тўғри йўлда кетаëтган одам билан ҳам содир бўлиши мумкин. Залолат эса адашиш дегани¸ тўғри йўлдан озиш¸ дўзахга қараб кетиш дегани. Аҳли сунна вал жамоадан ажраб чиққан жамоаларга залолат дейилади.\n"Нурчилар" жамоасини фирқа дейиш бу — залолат¸ бу йўлдан озди¸ дўзахга қараб кетди¸ дейиш бўлади. Бу сўзни айтиш ниҳоятда оғир. Шунинг учун бу нурчиларнинг эътиқодлари аниқ намоëн бўлмагунча¸ Аҳли сунна вал жамоага зид кўринишлар¸ сўзлар ва амаллар содир бўлмагунча уларни адашган фирқа, деб бўлмайди, - дейди таниқли уламо Обид Қори Назаров “Нурчилик” оқими ҳақида.\nЎзбекистонда 2009 йил давомида кузатилган яна бир йирик жараён эса мамлакатдаги муслима аёлларга — аввалига уларнинг кийимига, сўнгра эса ибодатига бўлган таъқиб ва тазйиқлардир.\nФеврал ва март ойларида Ўзбекистон расмий оммавий ахборот воситаларида таниқли дин ва давлат арбоблари қилган чиқишларда аввалга ўзбек муслима аёллари миллий либосларни кийишга даъват қилинди.\nЖумладан, Анвар қори Турсуновнинг марказий телевидение орқали 28 январ куни берилган чиқишидан парча келтирамиз:\n“Ҳаë имондандир. Миллатимиздаги оналаримиз ҳаëли бўлган. Ўзларига ярашган ҳаë асосида кийимлар кийганлар. Мана шу оналаримизнинг¸ бувиларимизнинг¸ момоларимизнинг йўлида бўлишимиз керак. Жуда ҳам ҳаддан ташқари ҳаëсизликка ëки мутаассибликка ўтадиган ишларни эмас¸ мўътадил равишда ўртачалилик имоннинг яхшилигини¸ қувватлилигини билдиради”, деган эди Тошкент шаҳар имом хатиби Анвар қори Турсунов йил аввалидаги чиқишларидан бирида.\nКейин эса бу мазмундаги чиқишлар пойтахтдаги ташкилотлар ва асосан, илм масканларида ихтиёрий-мажбурий тарзда муҳокамага қўйилди.\n- “Халқ сўзи” газетасида Абдулазиз Мансурнинг либослар ҳақидаги мақоласи эълон қилинди. Аттестациядан ўтаëтган ҳар бир ўқитувчи ана шу мақола билан танишиши шарт ва саволлар бор деган талабларни қўйишди. Телевизорда эса битта ролик кўрсатаяпти-да. Битта ўранган қиз ўқувчилар кўтарадиган портфел савдоси билан шуғулланади. У портфелларни очаяпти¸ ичидан қорадори чиқаяпти. Ҳижобли қизни “Мана кўринг¸ бундай либосда юрганлар нима иш қилаяпти” тарзида кўрсатаяпти.\nБилмадим, бу ижтимоий буюртмами ëки ҳақиқатан ҳам реал ҳодисами. Реал ҳодиса ҳам бўлиши мумкин. Бунинг замирида одамлар эътиқодига ҳурматсизлик¸ таъқиб ëтибди¸ холос¸ - деган эди Шоҳиста Каримова.\nШоҳиста Каримова: "Расмий ахборот воситаларида бошланган бундай ёндашув ва тарғиб аслида шу вақтгача махфий равишда авж олдирилган таъқиқнинг зоҳирга чиққанидир", деган фикрни билдирган эди.\nКейинчалик давом этган жараёнлар бу ўқитувчи фикрини деярли тўлиқ тасдиқлади.\nБир оз ўтиб, аввалига мактабдаги ўқувчи ва олий ва ўрта махсус таълим масканларидаги талаба қизлардан ҳижоб ҳамда рўмолларини ечиш талаб қилина бошлади.\nШоҳиста Каримова: Ўранган қиз ҳужжатини кўтариб келади. Агар қизнинг отаси келиб “Қизим ҳақиқатан ҳам мана шу лицейнинг ўқув формасига мос ҳолда кийинади” деган тилхат берсагина¸ ҳужжат қабул қилинади. Қолган барча ўранган қизлар қайтиб кетишди.\nОзодлик: Шу буйруқни сиз ўзингиз кўрдингизми?\n- Йўқ¸ бу буйруқ расмий равишда келмаган. Одатда бунақа буйруқлар расмий равишда келмайди. Буйруқ оғзаки тарзда берилади ва ҳамма системаларда унга амал қилинади,- деган эди ўзбекистонлик ўқитувчи Шоҳиста Каримовa.\nМактаблар ва олий ўқув юртларида қизларнинг ҳижоби, рўмолини ечтириш кампанияси кенг йўлга қўйилганидан сўнг эса мамлакатдаги бозорларда диний либосларни сотиш таъқиқлангани ҳақидаги хабарларни олдик.\nБу кампания, айниқса, Тошкент ва Андижон бозорларида жуда кескинлик билан амалга оширилгани кузатилди.\n- Ўзи асосий мақсад ҳижоб бўйича кетаяпти. Чунки ҳозир магазинларда на ҳижоб бор¸ на жойнамоз бор. Одамларни қўрқитиб қўйиб¸ бемалол ишлашга йўл қўйишмаяпти. Сизга яқинда бўлган битта гапни айтиб берай. Битта дўконни босишди. “Нима қиласан аëлларнинг устини ëпиб¸ рўмол сотиб? Ўзингизга ғалва орттириб. Бу ҳаммаси тепадан бўлаëтган нарса бўлса. Ҳаммаси бизга боғлиқ эмас. Бошқа нарса сотгин” дейишган. Одамлар бошқа нарса сотишга мажбур бўлишаяпти¸ - деган эди тингловчиларимиздан бири.\nОрадан ҳеч қанча ўтмай жамоат жойларида ишлаётган катта ёшли аёлларнинг ҳам ҳижоблари мажбуран ечтира бошлангани ҳақида хабарларни ҳам олдик.\nЎзбекистондаги муслима аёлларга нисбатан 2009 йилда амалга оширилган тазйиқлар йил охирига келиб Тошкент, Андижон ва Қашқадарё вилоятларида диндор аёлларнинг гуруҳ-гуруҳ қилиб ҳибсга олинишларига уланиб кетди.\nАйниқса, Қаршидаги қама-қамалар катта шов-шувларга сабаб бўлди. Қаршилик 30 дан зиёд аёл шу йилнинг 5 ноябридан бошлаб ҳибсга олинди.\nАввалига ноқонуний диний даъват билан шуғулланганликда айбланган бу аёллар, Қашқадарёлик ҳуқуқ фаолларига кўра, кейинчалик президентга, Конституциявий тузумга тажовуз, ноқонуний диний ташкилот тузганлик ва унга аъзолик каби айбловлар билан айбланди.\nЖумладан, Қашқадарё вилоят МХХ бошқармасининг тергов бўлинмаси бошлиғи, адлия подполковниги Р. Раҳматов имзо чеккан “Меҳринисо Ҳамдамованинг уйида тинтув ўтказиш ҳақида”ги расмий ҳужжатда: “Қарши шаҳрида яшовчи Ҳамдамова Меҳринисо ва бошқалар доимий равишда ўз яшаш уйларида ноқонуний ва яширин тарзда диний мавзудаги йиғилишлар ташкил қилиб, ушбу йиғилишларни жамоатга бирлашиш, жамоатга кўпроқ ёшларни жалб қилиб, сафларини кенгайтириш кабилар тўғрисида ўтказиб, ўз сафларини кенгайтириш учун даъватлар ҳамда фаол ҳаракатлар қилиб келганлар”, дейилди.\nҲуқуқ фаоллари ва халқаро инсон ҳуқуқларини ҳимоя қилиш ташкилотлари Қарши шаҳридаги ва Тошкент шаҳри ҳамда Андижон вилоятида аёлларга нисбатан бундай тазйиқларни Ўзбекистон ҳукуматининг диндорларга қарши мустақиллик йилларида олиб борган қатағон сиёсатининг давоми сифатида баҳо бериб, ўз норозилигини билдириб келмоқда.\n2009 йилнинг иккинчи ярмига келиб Ўзбекистонда диндорлар учун аҳамияти катта бўлган яна бир воқеа, тўғрироғи, икки воқеа содир бўлди.\nТошкент имом хатиби, эшиттириш аввалида аёлларни диний либос ўрнига миллий либос кийишга даъват қилганини хотирлаганимиз, Анвар қори Турсунов номаълум шахслар томонидан ўз уйи олдида пичоқлаб кетилди. Бу воқеа 31 июл куни содир бўлган эди. Орадан бир неча кун ўтиб, норасмий маълумотларга кўра, Ички ишлар вазирлигининг бу қотиллик терговига масъул этиб тайинланган мулозими Ҳасан Асадов ўз уйида отиб кетилди.\nБу Ўзбекистонда аввал содир бўлмаган кутилмаган воқеа бўлганини эътироф этиш лозим. Зеро, ким томонидан қай мақсадда содир этилгани ҳақида ҳанузгача конкрет бир расмий баёнот ёҳуд ахборот берилмаган бу воқеа ўзбекистонлик диндорларнинг яна янги катта-катта гуруҳлари ҳибсга олинишига сабаб бўлди.\nТошкент шаҳри, вилояти, Сирдарё, Қашқадарё вилоятларида бу қотилликка алоқадорликда гумон қилинган 100 га яқин одам ҳибсга олинди. Шуниси муҳимки, Ўзбекистон Бош прокуратураси шахсан ўз назоратига олган бу иш тафсилотлари бошдан-оёқ сир тутилмоқда.\n2009 йилнинг кузига келиб эса Сирдарёда қўлга олинган 60 дан ортиқ диндор “Биродарлар” номли уюшган диний-экстремистик, террористик гуруҳга алоқадорликда айбланаётгани маълум бўлди.\nЖуда оғир қийноқлар остида ҳибсда сақланган сирдарёлик диндорлардан бирининг қариндоши ҳуқуқ-тартибот идоралари ходимлари билан суҳбатга таяниб, бу йигитлар Сирдарё вилояти ҳокимлиги биноси ёнига портловчи модда қўйганликда гумон қилинаётганини сўзлаган эди.\n- Милиция чиқди-да айтди: "Улар ҳокимиятгами¸ кейин яна бир ерга портловчи модда қўйипти", дейди. "Шуларни аниқлаймиз ва кейин юборамиз" деди¸ - деган эди сирдарëлик диндорлардан бирининг қариндоши.\nСирдарёлик ҳуқуқ фаоллари кейинчалик “Биродарлар” номи билан аталган бу экстремистик гуруҳ Тошкент шаҳар имом хатиби Анвар қори Турсунов ва Ички ишлар мулозими Ҳасан Асадовга нисбатан суиқасдга алоқадорликда айбланаётгани ҳақида сўзлади.\n- Тадбиркорлар ëки маълум бир ишлари бор йигитлар. Тижорат билан шуғулланувчи намозхон йигитлар экан. Орган ходимлари билан ҳам гаплашиб кўрдик. Уларнинг айтишича¸ Анвар қори Турсунов¸ Ҳасан Асадовнинг ўлимига алоқадор Биродарлар деган диний уюшма эмишки¸ кимдир хоришдан буларни қўллаб-қувватлар экан¸- деган эди тингловчиларимиздан бири.\nТергов манфаатларига зидлигини айтиб, 2009 йилда катта шов-шувларга сабаб бўлган икки мулозимга суиқасд бобида бирор расмий маълумотни тақдим қилмаган Ўзбекистон Бош Прокуратураси эса мамлакатда авж олган оммавий қама-қамаларни тасдиқламади, ҳатто.\n- Маълумотни тасдиқламайман. Унақа маълумотни тасдиқламайман. Нотўғри маълумот бу, - деди прокуратура матбуот котиби Светлана Ортиқова.\n2009 йилда Ўзекистондаги диний эркинликлар, эътиқод эркинлиги билан боғлиқ манзара, умуман олганда, аввалги йиллар каби оғир бўлди. Буни Ўзекистонда диний эркинликлар аҳволини кузатиб келаётган қатор халқаро ташкилотлар ҳам эътироф этди.\nЙил аввалида Москвадаги “Мемориал” ташкилоти “Ўзбекистондаги диний ва сиёсий айбловлар билан қамоққа олинган ва озодликдан маҳрум этилган тутқунлар рўйхати” китобини нашрдан чиқарди.\nБу китобда сўнгги беш йил давомида Ўзбекистонда сиёсий ва диний айбловлар билан қамоққа олинган 1452 кишининг тақдири ҳақида гап боради.\nОзодлик билан суҳбат чоғида ташкилот раҳбари Виталий Понамарёв Ўзбекистондаги инсон ҳуқуқлари аҳволини “фожеавий” деб атади.\n- Албатта, Ўзбекистондаги инсон ҳуқуқлари вазияти бугун фожеавий аҳволда. Мамлакатда сиёсий қатағонлар ҳамон давом этмоқда. Мисол учун, Ўзбекистон бошқа ҳамдўстлик мамлакатларига нисбатан ўз қамоқхоналарида энг кўп сиёсий ва диний айбловлар билан қамалган маҳбусларни сақлаётган давлатдир. Ўзбекистонда инсон ҳуқуқлари борасида ички ислоҳотлар ўтказилмас экан, бу соҳадаги вазиятнинг яхшиланишига умид қилиб бўлмайди¸ - деди “Мемориал” ташкилоти раҳбари Понамарёв.\nШунингдек, Халқаро диний эркинлик бўйича АҚШ комиссияси ҳам 1 май куни эълон қилган йиллик ҳисоботида Ўзбекистонни Бирма, Ироқ, Шимолий Корея, Нигерия, Хитой, Туркманистон, Эритрея, Эрон каби "алоҳида хавотир уйғотувчи давлатлар" рўйхатига киритди.\nКомиссиянинг Сиёсат ва тадқиқотлар бўйича директори Нокс Теймс Озодлик радиосига берган интервюсида бунинг сабабини шундай изоҳлади:\n- Ўзбекистонда диний эркинлик билан боғлиқ вазият аянчли аҳволда қолмоқда. Шу боис Комиссия АҚШ Давлат департаментига Ўзбекистонни “алоҳида хавотир уйғотувчи давлатлар”, яъни диний эркинликлар энг ёмон кўринишда бузилаётган давлатлар рўйхатида қолдиришни яна тавсия қилди. Тошкент расмийлари диний эркинлик бўйича қонунлар ва ўз сиёсатини ислоҳ қилиши учун биз Оқ Уй маъмуриятини зарурий чоралар кўришга даъват қиляпмиз, - деди Нокс Теймс.\nАҚШ Давлат департаменти берган маълумотига кўра, 2007 йилдан бери Ўзбекистонда экстремизмга алоқадорлик айби билан 5000–5500 одам қамалган.\nХалқаро диний эркинлик бўйича АҚШ комиссиясининг йиллик ҳисоботида Ўзбекистонда туркиялик диний уламо Саид Нурсийнинг издошлари, дея “нурчилик”да айбланган диндорлар ҳам тилга олинди. Шунингдек, Ўзбекистонда нафақат мусулмонлар¸ балки бошқа диний гуруҳлар вакиллари ҳам таъқибларга учраётгани қайд этилди.\n2009 йилнинг кузига келиб ўз ҳисоботини эълон қилган АҚШ Давлат департаменти ҳам Ўзбекистонни "Халқаро диний эркинликлар акти бўйича алоҳида ташвиш уйғотувчи давлат", дея баҳолади.\nДунё давлатларидаги диний эркинлик аҳволини кузатиб борувчи “Форум 18” ташкилоти ҳам 2009 йилда Ўзбекистонда аҳвол янада оғирлашганини таъкилади.\nЎзбекистонда диний эркинликлар аҳволидан хавотир билдирилган сўнгги баёнотлардан бири эса куни кеча дин ва жамият ҳаётини ўрганувчи "The Pew Forum" тадқиқот маркази томонидан билдирилди.\nИкки йиллик тадқиқот ва бир йиллик таҳлил асосида ҳозирланган "Дин йўлидаги глобал чекловлар" номли ҳисоботда Ўзбекистон ўз фуқароларининг диний эркинлигини энг кўп чекловчи мамлакатлар қаторига киритилди.\nШу тариқа, 2009 йил ўзбекистонлик диндорлар учун енгил кечмади. Аввалги йиллардаги каби диндорларнинг эътиқод эркинлиги чекланди. Яъни, масжидларнинг ёпилиши, мусулмонларга жамоавий ибодатларнинг таъқиқланиши, диний либосларнинг таъқиқланиши каби ҳолатлар кузатилди.\nБундан ташқари, ўзбекистонлик мусулмонлар 2009 йилда “нурчилар” билан бирга “биродарлар” деган янги диний оқим номини эшитди.\nШунингдек, 2009 йил ўзбекистонлик муслима аёллар учун ҳам жуда оғир келди. Савдо растасида ўтирган ҳижобли аёлларнинг ҳижоби ечилди, мактабга рўмолда борган ўқувчи қизлар сазойи қилинди.\nШу тариқа санайдиган бўлсак, 2009 йилда мусулмоннинг дилини хуш қиладиган воқеалардан кўра, дилини хуфтон қиладиган воқеалар анча кўп бўлганини кузатиш мумкин ва буни мамлакат ичкариси ҳамда ташқарисидаги диний эркинликлар аҳволини кузатаётган ташкилотлар ҳам таъкидлади.\nАлбатта, йил давомида ўзбекистонлик диндорларни қувонтирган воқеалар ҳам бўлди. Қаердадир йиллаб ёпиқ турган масжиднинг очилишига рухсат берилди, қаердадир янги масжид қурилди, чўчқа гриппи хавотирига қарамай Ҳаж зиёратига бориш учун рўйхатга илинганлар зиёратга борди ва ҳоказо. Ўз вақтида бундай воқеалар ҳақида ҳам хабар бердик.\nАммо, бундай воқеалар мамлакат оммавий ахборот воситаларининг кундалик тарғибот кампанияси асосий қисмини ташкил этгани боис ҳамда Озодлик радиоси миссияга биноан маҳаллий матбуот диққатидан четда қолаётган мавзулар, хусусан, диний эркинликлар билан боғлиқ воқеаларни ёритиш мақсадида эканимиз боис, биз йил якунларига бағишланган махсус эшиттиришимизда буларга тўхталмадик.\nЭшиттириш якунида эса мутлақ умид билдириб қоламизки, кириб келаётган 2010 йил якунлари бугун тинглаганингиз якунлардан ўзгача бўлади ва Ўзбекистонда диний эркинликлар аҳволи ўнгланади, мусулмонларга етаётган заҳматлар барҳам топади.


ЎзА - Билимсизлик мутаассибликка, мутаассиблик тубанликка етаклайди\nБилимсизлик мутаассибликка, мутаассиблик тубанликка етаклайди\nАччиқ бўлса ҳам тўғрисини тан олиш керак, илгари фақат ютуқларимизни кўрсатишга ҳаракат қилардик, чет эл матбуоти эса нуқул камчиликларимизни айтиш билан чекланарди. Натижа эса ҳаммамизга маълум.\nКейинги йилларда мамлакатимизда шаклланган очиқлик сиёсати натижасида ҳаётимиздаги барча ўзгаришларни рўй-рост гапира бошладик. Бу одамларда ишонч туйғусини пайдо қилди. Бугунги кунда бирор соҳа йўқки, халқимиз манфаатини кўзлаб амалга оширилаётган янгиланишлар моҳияти аввало оммага етказилмаётган бўлса. Бундан биринчи навбатда жамиятимиз наф кўрмоқда, одамларда ислоҳотларга дахлдорлик ҳисси юксалмоқда, ҳар бир ўзгариш эртага ҳаётимизга енгиллик олиб келади, турмушимиз фаровонлиги ортади деган қараш барчанинг онгига сингди.\nПрезидент Шавкат Мирзиёев деярли ҳар бир нутқида, одамлар билан мулоқотларида ижтимоий ҳаётимиздаги ўзгаришлар халқимиз тафаккури, маънавий оламига қандай таъсир этаётгани ҳақида алоҳида тўхталади. Негаки, ислоҳотлардан мақсад аввало одамларнинг ўзида ҳаракат, интилиш уйғотиш, менинг ҳаётим яхши бўлиши ўзимнинг меҳнатимга боғлиқ, деган тушунчани пайдо қилиш. Бу бежиз эмас. Чунки одамларда боқимандалик кайфияти йўқолмас экан, сиёсий ва иқтисодий мустақилликка, маънавий-руҳий эркинликка эришиб бўлмайди.\nМустақиллик йилларида халқимизнинг асрий орзулари амалга ошди. Миллий-диний қадриятларимиз тикланди, ўзлигимизни англай бошладик.\nҲозирги ёшларга собиқ тузум давридаги воқеаларни айтиб берсангиз ишонмайди. Тилимиз, динимиз чекланди, бирор масалада собиқ марказнинг изми-ихтиёрисиз иш қилолмасдик. Худосизлик совет давлатнинг сиёсатига айланганидан эътиқодли одамларнинг чеккан азобларини бугунги ёш авлод тасаввур ҳам этолмайди.\nБобомиз Шайх Муҳиддинхон Ургутий нақшбандия тариқатининг вакили бўлгани сабабли оиламиз бошига ёғилган кулфатлар, доимий таъқиб остида яшаш азобини тортганимизни яхши эслайман. Шу боис мустақиллик бебаҳо неъмат эканини, уни асраб-авайлаш кераклигини қайта-қайта таъкидлагим келади.\nБир ҳақиқатни айтиш керак, мустақиллик – гуллар тўшалган текис, равон йўлдан иборат эмас. Истиқлолга эришиш қанчалик қийин бўлса, уни асраб қолиш ундан-да машаққатли. Ушбу бебаҳо неъматни асраш учун билим-маърифат керак. Чунки билимсизлик мутеликни, мутелик –мутаассибликни келтириб чиқаради.\nМутаассибликнинг турли кўринишлари бор. Биз мутаассиблик ҳақида гапирганда,шўролар замонидан қолиб кетган одатга кўра диний мутаассибликни тушунамиз, аслида динсизлик мутаассиблиги ҳам борлигини эсдан чиқарамиз.\nЕтмиш йил давомида алифбоси уч марта ўзгаргани туфайли халқимизнинг араб ёзувида битилган китоблардан бебаҳра бўлиб келди. Диний маърифатга бўлган ташналик сабаб оят ва ҳадисдан иқтибос келтириб гапирадиган ҳар бир кимса кўзимизга аллома бўлиб кўринди, ўзлигимиз, миллийлигимизни англаш ўрнига бошқаларга ўхшаб яшашга ҳаракат қилдик.\nАйримлар ҳатто ўзимизнинг дўппилар ўрнига бошқа халқларнинг бош кийимини кийиб, савлатлироқ кўринишга ва шу иши билан гўёки кўпроқ савоб олувчилар қаторидан жой олишга ҳаракат қилди. Имом Бухорийнинг “Саҳиҳ”ини, Марғинонийнинг “Ҳидоя”сини ўқиш ўрнига, ўз мақсадлари йўлида диний китоблардаги фикрларни бузиб талқин қилиш йўли билан сиёсий дастак ясаган айрим хорижий “уламо”ларга маҳлиё бўлиб қолди. Натижада диний мутаассиблик билан динсизлик мутаассиблиги кўплаб бегуноҳ ёшларимизни тўғри йўлдан адаштирди.\nПрезидентимизнинг ана шу муаммо моҳиятини чуқур англаб, бағрикенглик намунаси сифатида ўн олти мингдан зиёд фуқарони адашганлар рўйхатидан чиқаргани мамлакатда диний соҳада улкан ишлар бошланганидан далолат берди. Айниқса, давлатимиз раҳбари 2017 йил сентябрь ойида Бирлашган Миллатлар Ташкилоти Бош Ассамблеясининг 72-сессиясида нутқ сўзлаб, ислом динининг асл моҳияти маърифат ва тинчлик эканини, буюк алломаларимиз ислом дини ривожига улкан ҳисса қўшганини жаҳон ҳамжамиятига ғоят чиройли тарзда етказиб бергани юртимизнинг диний бағрикенглик сиёсатини бутун дунёга намоён қилди.\nБугунги кунда дунёда тобора авж олаётган турли хатар ва таҳдидлар ёшларимиз онгини ёт ғоялардан асраш, бундай хатарларни жиддий таҳлил қилиш ва уларга муносиб жавоб беришни тақозо этмоқда. Сўнгги уч йилда сўз эркинлиги қоғоздан амалга кўчди, ижтимоий тармоқлар, оммавий ахборот воситалари халқ дарди ва муаммоларини очиқ ёза бошлади. Ҳаётнинг ўзи сўз эркинлиги бор жойда яшаш осонроқ, хавфсизроқ бўлишини исботлаб бермоқда. Шу билан бирга ана шу эркинликни тийиқсизлик, босар-тусарни билмаслик, бетгачопарлик билан аралаштириб юбораётганлар ҳам афсуски бор.\nКичик бир оилавий муаммосига давлатни айблаб, шахсий манфаати йўлида бировни шарманда қилишдан қайтмайдиганлар андишанинг отини қўрқоқ қўйиб, фитна тарқатишга уринмоқда. Бундай тоифа “ғавғо аҳли” деб аталиб, қаердаки бу қатламга кўпроқ эркинлик берилса, ўша ерда нотинчлик пайдо бўлиши маълум.\nИнтернет ва ижтимоий тармоқлар ривожлангани сабабли блогерлар деган бир қатлам пайдо бўлди. Айнан уларнинг жонкуярлиги туфайли эътибордан четга қолиб келаётган муаммолар ҳал бўлаяпти. Шу билан бирга, фидойи блогерларнинг халқ орасидаги обрў-эътиборидан фойдаланиб, ўзининг ғаразли ниятларини амалга оширмоқчи бўлаётган кучлар борлигини ҳам истисно қилмаслигимиз керак.\nАлишер Навоий ҳаётига бағишланган “Макорим ул-ахлоқ” асарида ёзилишича, у киши шариат масалаларида замонасининг энг кўзга кўринган уламолардан бири – Мавлоно Фасиҳиддин Низомий билан ҳамиша маслаҳатлашиб иш тутган. Бутун ижоди оят ва ҳадислар ҳикматидан озиқланган, “Сирож ул-муслимин”, “Арбаъин”дек бебаҳо асарлар ёзган, шариат аҳкомларини беками-кўст бажаргани учун “Низомиддин”, яъни динни тартибга солувчи, деган куня билан шарафланган Навоий бобомиздан шариат бобидаги эҳтиёткорликни ҳам ўрганиш ва ўргатиш вақти келмадимикан?\nБуни айтганим бежиз эмас. Сўнгги пайтларда ижтимоий тармоқларда диний масалаларни муҳокама қилиш қандайдир “урф”га айланди. Айниқса, халқимизнинг эътиқоди орқали обрў орттирмоқчи бўлган айрим блогерлар қайсидир ноаниқ манбага асосланиб фатво бериши кишини ажаблантиради. Малакали шифокорга кўриниш ўрнига тиббиёт ҳақидаги маълумотнома орқали касални даволаш қанчалик хавфли бўлса, диний масалаларни ишончсиз манбалар, диний билими етарли бўлмаган кимсалардан ўрганиш ҳам ҳаётимиз, ҳам охиратимиз учун шунчалик хатарлидир.\nШайх Саъдий Шерозий таъкидлаганидек, “уч нимарса уч нимарсасиз боқий қолмас ва тезда завол топар: мол – тижоратсиз, мамлакат – сиёсатсиз, илм – баҳссиз”.Илмий баҳсга киришганда ҳақиқат қарор топади. Ижтимоий тармоқларда тарқатилаётган нотўғри қарашларга қарши уламоларимиз аниқ ва холис раддиялар бериб, ёшларимизни турли бузғунчи ғоялардан авайлашга ўз ҳиссаларини қўшса жамиятимизда барқарорлик мустаҳкамланади.\nБугунги кунда билимсизлик ва лоқайдлик энг катта хатар бўлиб турибди. Чаласаводлик мутаассибликни келтириб чиқарса, лоқайдлик бу иллатнинг урчиб кетишига замин ҳозирлайди. Бу иллатларга фақат маърифат ва фидоийлик билан курашиш керак. Чунки икки дунё саодатининг калити ҳам маърифатдадир.\nЎзбекистонда хизмат кўрсатган ёшлар мураббийси.


ДХХ собиқ раиси ва бошқалар устидан ҳукм ўқилди\n04 август 2020, Тошкент вақти: 22:02\nИхтиëр Абдуллаев Ўзбекистон Давлат хавфсизлик хизмати раиси лавозимидан февралда озод қилинган эди.\nЖиноий уюшма тузганликда айбдор топилган Ихтиёр Абдуллаев 18 йилга озодликдан маҳрум қилинди.\n27 сентябрда Ўзбекистон Республикаси Харбий суди томонидан Ўзбекистон Республикаси Давлат хавфсизлик хизматининг (ДХХ) собиқ раиси Ихтиёр Абдуллаев ва у томонидан ташкил этилган жиноий уюшма аъзоларига нисбатан айблов ҳукми эълон қилинди, деб хабар қилди Ўзбекистон Республикаси Олий суди матбуот хизмати\nОлий суд хабарида бундай дейилган:\nШунингдек, суднинг ҳукми билан:\nДХХ раисининг собиқ ўринбосари Жаҳонгир Игамов 16 йил;\nДХХ раисининг собиқ маслаҳатчиси Алишер Ишанходжаев 17 йил;\nТошкент шаҳар прокурорининг собиқ ўринбосари Ёркин Абдуллаев 14 йил;\nАдлия вазирлиги Кадрлар билан ишлаш бошқармаси бошлиғининг собиқ ўринбосари Юсуфбой Ходжаев 8 йил;\nБош прокурорнинг собиқ ўринбосари Ғайрат Хидоятов 5 йил;\nОлий суд раисининг собиқ ўринбосари Баходир Деҳқонов 5 йил;\nНаманган вилоятининг собиқ прокурори Улуғбек Тошев 5 йил озодликдан маҳрум қилиш жазосига судланиб, ҳар бири муайян муддатга мансабдорлик ва моддий жавобгарлик билан боғлиқ лавозимларда ишлаш ҳуқуқидан маҳрум қилиндилар.\nОзодлик Абдуллаевга нисбатан жиноят иши очилгани ҳақида хабар берган эди.


Мирзиёев Атамбаевни Ўзбекистонга таклиф қилди\nШҲТнинг Остона саммити доирасида Қирғизистон президенти Алмазбек Атамбаев билан учрашган Шавкат Мирзиёев икки давлат ўртасидаги алоқаларни янада мустаҳкамлаш масаласини кун тартибига киритди. Бу ҳақда давлат раҳбарининг аxборот сиёсати бўлими xабар бермоқда.\nАтамбаевнинг Самарқандга сафаридан сўнг соатларни солиштириб олиш яхши анъанага айланганлигини таъкидлади Ўзбекистон Президенти. «Бугунги соатларни солиштириб олиш шуни англатадики, бизнинг икки томонлама муносабатларимиз барча соҳаларда фаол ривожланмоқда. Товар алмашуви ҳажми сезиларли ортди, икки мамлакатнинг чегарабўйи вилоятлари ўртасидаги алоқалар мустаҳкамланмоқда. Сиз билан қаерда учрашмайлик, илгарилаш учун зарур бўлган ҳамма нарсани қилаяпмиз», - деди у.\nШавкат Мирзиёев Алмазбек Атамбаевни Ўзбекистонга расмий сафар билан боришга таклиф қилди. У ўтган ярим йил иккала мамлакатда олға бориш учун яхши асос борлигини кўрсатганлигини таъкидлади. «Агар биз тадбиркорлик ҳамжамиятини бирлаштирсак, ҳақиқатан ҳам жиддий муваффақиятлар бўлади. Энг асосийси, биз ўртамизда чегара бўлмаслиги учун ҳамма ишни қилишимиз керак, бизнинг чегараларимиз очиқ бўлиши зарур», - деди Ўзбекистон Президенти.\nАлмазбек Атамбаев таклиф учун ҳамкасбига миннатдорчилик изҳор қилди ва барча асосий соҳаларда қирғиз-ўзбек муносабатларини мустаҳкамлаш бўйича биргаликдаги фаол ишларга тайёрлигини билдирди.\nУчрашув якунлари бўйича икки мамлакат раҳбарлари қирғиз-ўзбек давлат чегараларини делимитация ва демаркация қилиш бўйича шартнома имзолашга оид масалаларни мувофиқлаштириш борасидаги ишларни тезлаштириш ҳақида тегишли идораларга топшириқ бердилар, дейилади матбуот хизматининг хабарида.


Ўзбекистон ва Афғонистон темирйўл соҳасида ҳамкорликни муҳокама қилди - Carzone.Uz\nЎзбекистон ва Афғонистон темирйўл соҳасида ҳамкорликни муҳокама қилди\n2017 йилнинг 23 сентябрь куни Термез шаҳрида Ўзбекистон Республикаси ва Афғонистон Ислом Республикаси делегациялари учрашуви бўлиб ўтди, деб хабар қилди Ўзбекистон Ҳукумат портали.\nАфғонистон Темир йўллари бошқармаси бош директори Моҳамад Яма Шамс бошчилигидаги делегация таркибидан Афғонистон Президентининг МДҲ ишлари бўйича Махсус вакили офиси, ташқи ишлар ва молия вазирликлари вакиллари ҳам ўрин олган.\nУчрашувда темир-йўл транспорти соҳасида Ўзбекистон ва Афғонистон ҳамкорлигига доир муҳим икки томонлама ҳужжатлар лойиҳалари муҳокама қилинди.\nЭслатиб ўтамиз, БМТ Бош Ассамблеясида нутқ сўзлаган Ўзбекистон президент Шавкат Мирзиёев қўшни Афғонистон муаммосига тўхталиб ўтганди.\n"Афғонистонда тинчликка эришишнинг ягона йўли — марказий ҳукумат ва мамлакат ичидаги асосий сиёсий кучлар ўртасида олдиндан ҳеч қандай шарт қўймасдан, тўғридан-тўғри мулоқот олиб боришдир", — деб таъкидлаганди Мирзиёев.\nШунингдек, Мирзиёев Ўзбекистон Афғонистоннинг иқтисодий тикланишига, унинг транспорт ва энергетика инфратузилмасини ривожлантиришга, миллий кадрларини тайёрлашга катта ҳисса қўшаётгани ва бундан кейин ҳам ҳисса қўшиши ҳақида қўшимча қилганди.


Талончиликка доир аҳкомлар ҳақидаги боб – Islom Nuri\nТалончиликка доир аҳкомлар ҳақидаги боб\nТалончилик – бир нарсани зулм билан олиш маъносидадир. Фуқаҳолар истилоҳида у\n– бировнинг ҳаққини ноҳақ, зўрлик билан қўлга киритиш маъносида\nТалончилик мусулмонлар ижмоъси билан ҳаромдир. Чунки, Аллоҳ таоло:\n«Мол-дунёларингизни ораларингизда ноҳақ — ҳаром йўллар билан\nемангиз!», деган (Бақара: 188). Талончилик бировнинг молини ноҳақ ейишнинг\nэнг катта кўринишидир. Расулуллоҳ соллаллоҳу алайҳи ва саллам: «Албатта\nқонларингиз, молларингиз, обрўларингиз ораларингизда ҳаромдир», деганлар\n(Бухорий (105) ва Муслим (1679) Абу Бакра розияллоҳу анҳудан ривоят қилганлар).\nЯна у зот: «Мусулмон кишининг моли унинг розилигисиз ҳалол бўлмайди», деганлар\n(Аҳмад (5/72, №20695), Абу Яъло (3/140, 1570) Абу Ҳурра ар-Рақошийнинг\nамакисидан ривоят қилганлар).\nТаланган мол кўчмас мулк бўлиши ҳам мумкин, кўчадиган мулк бўлиши ҳам мумкин.\nРасулуллоҳ соллаллоҳу алайҳи ва саллам айтганлар: «Ким бир қарич ерни зулм билан\nтортиб олса, (қиёмат куни) ўша бир қарич ерга (тагидаги) етти қават ерни (қўшиб)\nунинг бўйнига осиб қўйилади» (Бухорий (3198), Муслим (1610) Саид ибн Зайд\nрозияллоҳу анҳудан ривоят қилганлар).\nШундай экан, талончи Аллоҳ таолога тавба қилмоғи, талончилик билан қўлга\nкиритилган нарсани ўз эгасига қайтармоғи ва ундан кечирим сўрамоғи лозим бўлади.\nРасулуллоҳ соллаллоҳу алайҳи ва саллам: «Кимнинг зиммасида биродарининг\nобрў-номусига нисбатан қилган зулм ё (моли ё жонига қилган зулм каби бошқа)\nбирон нарса бўлса, шу бугун, динор ва дирҳам бўлмайдиган кун келишидан олдин\nундан қутулиб олсин. (У кунда) агар унинг солиҳ амали бўлса, зулми миқдорича\nундан олинади, агар савоблари бўлмаса, биродарининг гуноҳларидан олиниб, унга\nюкланади», деганлар (Бухорий (249) Абу Ҳурайра розияллоҳу анҳудан ривоят\nТаланган мол турган бўлса, ўзини қайтариб беради, агар йўқ бўлиб кетган\nбўлса, унинг ўрнини қайтаради.\nИмом ал-Муваффақ раҳимаҳуллоҳ айтади: «Уламолар талончилик билан қўлга\nкиритилган мол агар ўз ҳолича, ўзгармай турган бўлса, уни қайтариш лозимлигига\nижмоъ қилганлар» (Ал-муғний: 5/374).\nШунингдек, таланган молни унга кейин қўшилган қўшимчаси билан қайтариш лозим\nбўлади. Чунки, у ўша таланган молнинг ўсиб-кўпайишидан ҳосил бўлган бўлиб, мол\nэгаси учун унинг асл-асоси билан бир хилдадир.\nАгар талончи таланган ерга бино қурган ёки дарахт эккан бўлса, эгаси талаб\nқилганида ўша бинони бузиши ва дарахтни қўпориши лозим бўлади. Чунки, Расулуллоҳ\nсоллаллоҳу алайҳи ва саллам: «Золим томир учун ҳақ йўқдир», деганлар Термизий\n(1378), Абу Довуд (3073) Саид ибн Зайд розияллоҳу анҳудан ривоят қилганлар).\nАгар бу ерга таъсир қиладиган бўлса, унга етган зарарни тўлаши лозим бўлади.\nШунингдек, бузилган бино ва қўпорилган дарахт қолдиқларини тозалаб, ерни эгасига\nсаломат қайтариши лозим бўлади.\nУндан ташқари, уни талаб олганидан то қайтариб бергунига қадар ўтган\nмуддатдаги ҳаққини, яъни, айни унга ўхшаган нарсага бериладиган ҳақни тўлаши\nлозим бўлади. Чунки, у ўша нарсанинг эгасини шунча вақт ундан фойдаланишдан\nноҳақ маҳрум қилди.\nАгар бир нарсани талончилик билан қўлга киритиб, ушлаб турса ва кейин унинг\nнархи тушиб кетган бўлса, саҳиҳ сўзга кўра, унинг зарарини тўлайди.\nАгар талаб олган нарсани бошқа нарсага аралаштириб юборган бўлса ва уни\nажратиш мумкин бўлса, масалан, буғдойни арпага аралаштириб юборган бўлса,\nталончи уни ажратиб, қайтариши лозим бўлади. Агар ажратиш мумкин бўлмайдиган\nнарсага аралаштириб юборган бўлса, масалан, буғдойни буғдойга аралаштирган\nбўлса, ўшанча кило ёки кайл-миқдорда аралашмаган буғдойни қайтариши лозим\nбўлади. Агар уни пастроқ навига ёки яхшироқ навига аралаштириб юборган бўлса,\nёки бутунлай ажратиб бўлмайдиган даражада бошқа жинсига аралаштириб юборган\nбўлса, аралашмани сотилади ва ҳар бирига ўзига тегишли баҳосини берилади. Агар\nбу суратда таланган мол ўзининг ёлғиз ҳолатидаги нархидан камайса, талончи\nУшбу бобдаги масалалардан яна бири шуки, уламолар: «Талончидан кейинги қўллар\nҳаммаси зомин бўлувчи (тўловчи) қўллардир», дейишган. Бунинг маъноси шуки,\nталончилик билан олинган нарса талончининг қўлидан бошқа бировларнинг қўлларига\nўтиб кетган бўлса, ўша нарсага етган талафотни уларнинг ҳаммаси тўлайди.\nБундай қўллар ўнтадир: сотиб олувчининг қўли, ижарага олувчининг қўли, ҳеч\nқандай тўловсиз эга бўлувчининг (масалан, ҳадя йўли билан эга бўлувчининг) қўли,\nберувчининг манфаати учун олганнинг (масалан, вакилнинг) қўли, ориятга\nолувчининг қўли, талончининг қўли, ўша молда тасарруф қилувчининг (масалан,\nмузорабага ишловчининг) қўли, талончилик билан қўлга киритилган (аёл)га\nуйланганнинг қўли, байъдан бошқа бирон эваз билан олувчининг қўли, таланган\nнарсани талончининг ўрнига талафотга дучор этувчининг қўли.\nУшбу кўринишларнинг ҳар бирида: агар иккинчи киши ишнинг ҳақиқатини билса ва\nнарсани унга бераётган киши уни талончилик билан олганидан хабардор бўлса,\nзоминлик унинг зиммасида бўлади. Чунки, у ўша нарсани эгаси тарафидан изн\nберилмаганини била туриб олди. Агар у ишнинг ҳақиқатидан хабардор бўлмаган\nбўлса, зоминлик биринчи талончи зиммасида бўлади.\nАгар таланган нарса одатда ижарага бериладиган нарсалар жумласидан бўлса,\nталончининг қўлида қанча муддат турса, ўшанча муддат ижара ҳақини тўлаши лозим\nТалончининг барча ҳукмий тасарруфлари моликнинг изнисиз бўлгани учун\nАгар бир нарсани талон қилган бўлса-ю, унинг эгасини билмаса ва эгасига\nқайтариш имкони бўлмаса, уни керакли, тўғри ўринга ишлатадиган ҳокимга\nтопширади, ёки уни эгасининг номидан садақа қилади. агар садақа қилиб юборса,\nсавоби унинг эгасига бўлади ва талончи ундан халос бўлади.\nМолларни талон қилиш уни зўрлик билан эгаллаб олишга чекланмайди. Балки, уни\nботил хусумат билан, ёлғон қасамлар билан қўлга киритиш ҳам талончиликка киради.\nАллоҳ таоло айтади: «Мол-дунёларингизни ораларингизда ноҳақ — ҳаром\nйўллар билан емангиз! (Яъни, бир-бирингизнинг ҳаққингизни еманг!) Ва\n(гуноҳ қилаётганингизни) билиб туриб, одамларнинг молларидан бир қисмини\nҳаром йўл билан ейиш учун (молларингизни пора қилиб) ҳокимларга\nузатманг!» (Бақара: 188).\nАллоҳ таоло айтади: «Аллоҳга берган аҳд-паймон ва қасамларини озгина қийматга сотиб юборадиган кимсалар учун охиратда ҳеч қандай насиба йўқдир. Қиёмат Кунида Аллоҳ уларга сўз қотмайди, раҳмат назари билан боқмайди ва гуноҳларидан покламайди. Улар учун аламли азоб бордир» (Оли Имрон: 77). Иш жуда оғир, ҳисоб-китоб ўта қаттиқдир.\nРасулуллоҳ соллаллоҳу алайҳи ва саллам айтганлар: «Ким бир қарич ерни зулм билан тортиб олса, (қиёмат куни) ўша бир қарич ерга (тагидаги) етти қават ерни (қўшиб) унинг бўйнига осиб қўйилади» (Бухорий (3198), Муслим (1610) Саид ибн Зайд розияллоҳу анҳудан ривоят қилганлар).\nЯна айтганлар: «Мен бировга биродарининг ҳаққини ҳукм қилган бўлсам, уни\nолмасин, чунки унга дўзах оловининг бир парчасини берган бўламан» (Бухорий\n(2680) ва Муслим (1713) Умму Салама розияллоҳу анҳодан ривоят қилганлар).


Шайтон аралашди - Узбек ибратли хикоя (реал)\nVatanda.Com » Хикоялар » Шайтон аралашди\nРивоят қилинишича, бир киши ҳазрати Абу Бакр Сиддиқни ҳақорат қилди. Пайғамбар алайҳиссалом ҳам ўша жойда эдилар. У зот бўлаётган воқеадан ажабланиб, ҳатто табассум ҳам қилдилар.\nҲалиги кимса ҳақоратни жуда кўпайтириб юборгач, Абу Бакр ҳам унга бир-икки оғиз гап билан жавоб қайтардилар. Шунда Набий алайҳиссаломнинг жаҳллари чиқди ва жойларидан туриб кетдилар. Абу Бакр ҳам ортларидан эргашиб:\n– Эй, Аллоҳнинг Расули, у мени сўкканида индамай ўтирган эдингиз, баъзи сўзларига жавоб қайтарганимда эса, ғазабланиб, туриб кетдингиз? – дедилар.\n– Олдин ёнингда бир фаришта туриб, ҳақоратларни сендан қайтараётган эди, бир-икки сўз айтганингдан кейин фаришта кетиб, шайтон келди, мен шайтон бор жойда ўтирмайман, – дедилар.\nҲОЗИРГИ ЗАМОНДА: Ҳозир бундай ҳолларда шайтоннинг келишининг ҳожати ҳам йўқ. Ўзимиз ҳатто шайтонни хижолат қиладиган даражада жавобини бериб юборадиган бўлганмиз! Бу ишимиз билан номаи аъмолимизни ортиқча гуноҳ сўзлар билан тўлдираётганимизни ўйламаймиз ҳам!\nАфсус...базиларимиз Аллох узи кечирсин Барчамизни\nБу воқеа 1994 йили бўлиб ўтганди. Мен ўшанда заводнинг механика цехида ишлардим. Бир куни директор олдига чақириб қолди. Цех бошлиғини поезд уриб кетганмиш. Айтишича, танаси бўлак-бўлак бўлиб кетибди. Менга цехни бошқаришни топширди…...\nШАРИФА Куз келиши билан япроқларидан айрилиб, мен каби бошлари эгилган дарахтларга боқарканман, вужудим титраб, аламларим баттар жунбушга кела бошларди. Ер билан битта бўлган сарғиш хазонлар етимликда ўтган умримни ёдга солиб, асабий лаб тишлардим. Автобуснинг беланчак каби бир маромда тебранишига ҳам этибор бермасдим. Хаёлан ўгай отам Нурмат...\nЭлчин Янги йил кечаси Асадбекнинг қоронғи, совуқ уйида бўлиб ўтган суҳбатни Сибирда орттирган ошнаси Зелихонга айтиб берди. Қиррабурун, кўзлари бургутникидек ўткир Зелихон ўй сурганида ҳам нигоҳини бир нуқтада тўхтатмас эди. — Асадбек молодетс! Висший класс! — деди у. — Аниқ топибди. Энди у билан ҳазиллашиб бўлмайди. — Шошилма, — деди Элчин. —...\nУсмонийлар империяси тарихига назар ташлаганда, султон Сулаймон давридаги икки ёш муҳаббатига тўхталмай ўтиб бўлмайди. Бу муҳаббат султоннинг болаликдаги дўсти, империя бош вазири лавозимигача ета олган грециялик Иброҳим пошша ҳамда Хадича султон ўртасида пайдо бўлганди. Улар анча вақт бир-бирларига бўлган муҳаббатни, эҳтиросларни қайноқ...\nАйтиш мумкинки, хар бир айрим кишида ва умуман хаммада хам малум максад болади, шу максадга интила туриб, улар бир йолларни етироф ет\nХайот мудом харакатда болмоги учун хохиш олмаслиги керак. С.ЖОНСОН...\n— Аёл киши эркакка қўл бериб сўрашдими — бас!.. Рўза тутган киши оғзини чайқаса, сув томоғига кетмаса ҳамки, рўзаси очилади — шу оғиз чайқашдан баҳра олади-да! Абдулҳакимнинг қизига уста Мавлоннинг ўғли бир ҳовуч майиз берганини ўз кўзим билан кўрганман. Ҳаё борми шуларда? Шариат йўли — хўп йўл. Ўн бир яшарида паранжи ёпинмаган қиздан қўлни ювиб...\n"КИЗИНИ КОТИЛИГА АЙЛАНГАН ОТА ЙОХУД МАЙШАТПАРАСТ ОТА КИЛМИШИ"\nБу вокеани укиганимда юрагим тухтаб колай деди,афсуски шундай инсонлар хали орамизда бор,улар кайф сафони уз оиласидан устун куядилар. Ота онасининг йигиб терганига уйланиб олишган,уз пешона терлари билан пул топмаган хеч бир инсон хеч качон хеч нарсани кадрига етмайдилар! Ланатни айтамизу,лекин кулимиздан хеч нарса келмайди,чунки вактни оркага...\nКОШХОТИНЛИК ОРТИДАН КЕЛГАН БАЛО\nСобир аканинг икки огил ва икки киз фарзанди бор, йоши катта болса хам, халигача есини йигиб олмади-да. Ози фермер хожалигида хисобчи вазифасида ишлайди. колига пул тушди дегунча, кошни кишлокдаги спиртли ичимликлар доконига югуради. Уйга бир-икки бутилка арок олиб кириб, зарурат болганида ичарман, деб ойласа-да, турмуш ортоги Садокат опа унинг...


Сабзавот, полиз, картошка, мева ва узум маҳсулотларини етиштириш, қайта ишлаш, ички истеъмол бозорини тўлдириш ва экспорт қилиш ҳажмларини кўпайтириш бўйича 2010 йил якунлари тўғрисида М А Ъ Л У М О Т - Ўзбекистон Республикаси Қишлоқ хўжалиги вазирлиги\nРеспублика бўйича 2010 йилда жами 1293 та уруғ, кўчат, ўғит сотишга ихтисослашган дўконлар орқали фермер ва деҳқон хўжаликларига талаб этиладиган уруғ ва кўчатларни тўлиқ етказиб берилган.\nТалаб этиладиган -1,4 минг тонна сабзавот уруғи, -385 тонна полиз уруғи, -281 минг тонна уруғлик картошка экилган ҳамда таъмирталаб боғ-токзорлар ораларига, янги боғ-токзорлар барпо этиш ҳамда йўл четлари дала атрофларига -3,5 млн. дона мевали дарахтлар, -4,5 млн. дона ток кўчатлари ўтказилган.\nҚорақалпоғистон Республикаси ва вилоятлардаги барча тоифадаги хўжаликларда 2010 йилда мева-сабзавот, полиз, картошка ва узум маҳсулотлари ишлаб чиқариш бўйича жами 11 млн. 66,8 минг тонна маҳсулотларини етиштириш белгиланган. 2010 йил якунлари бўйича жами 11 млн. 919,5 минг тонна маҳсулотлари етиштирилган. Шу жумладан, 1271,1 минг тонна қайта ишлаш корхоналарига топширилган, 408,1 минг тонна уруғлик учун ажратилган, 628,1 минг тонна экспорт қилинган, 9612,2 минг тонна мева-сабзавот, узум, полиз ва картошка маҳсулотлари ички бозор ва ички исътемол учун ишлатилган.\nСабзавот етиштириш режага нисбатан 108,2 фоиз ёки 6346,4 минг тонна (2009 йилга нисбатан 111 фоизга кўп);\nКартошка етиштириш режага нисбатан 108,1 фоизга ёки 1692,9 минг тонна (2009 йилга нисбатан 111 фоизга кўп);\nПолиз етиштириш режага 105,3 фоизга ёки 1182,4 минг тонна (2009 йилга нисбатан 110 фоизга кўп);\nМева етиштириш режага нисбатан 108,6 фоизга ёки 1710,4 минг тонна (2009 йилга нисбатан 111 фоизга кўп);\nУзум етиштириш режага нисбатан 105,4 фоизга 987,4 минг тонна (ўтган йилга нисбатан 110 фоизга кўп) маҳсулот ишлаб чиқарилган.\nРеспубликадаги фаолият юритаётган 269 та агрофирмалар томонидан маҳсулот етиштирувчи субъектлар томонидан шартномалар тузилиб, шартномалар асосида 2010 йилда жами 1366,3 минг тонна маҳсулотларлар сотиб олиниб, сотиб олинган маҳсулотларни тайёрловчи, қайта ишловчи ва экспортёр ташкилотлар шартномалар асосида етказиб берилган.\nАҳолини йил давомида сабзавот маҳсулотлари билан узлуксиз таъминлаб бориш мақсадида иссиқхоналар қурилишига Ҳукумат томонидан алоҳида эътибор берилиб, зарурий шарт-шароитлар яратилаётганлиги боис 2010 йил фермер, деҳқон хўжаликлари ва тадбиркорлар томонидан муқобил иссиқлик манбааларидан фойдаланган ҳолда 290 гектар майдонда жами 522 та янги иссиқхоналар қишлоқ туманларида қурилди.\nСабзавот-полизчиликни, боғдорчиликни ривожлантириш ва\nқишлоқ хўжалиги маҳсулотларини қайта ишлаш бошқармаси


Қарзни қоплаш учун чора\nИталиянинг “Massimo Zanetti Beverage Group” компанияси маҳаллий кофе ишлаб чиқарувчилар орасида биринчи бўлиб акцияларини биржага жойлаштирди.\nУ қимматли қоғозларининг 35 фоиздан кўпроғини сотувга қўйган.\nШу орқали компания қарийб 200 миллион евро миқдорида маблағ ишлаб олиб, унинг асосий қисмини қарзини қоплашга йўналтирмоқчи. Негаки, “Massimo Zanetti Beverage Group” 2014 йилни 440 миллион евро миқдоридаги қарз билан якунлаган эди.\nСамолёт ортга қайтди\nАҚШнинг “Hawaiian Airlines” авиакомпаниясига қарашли йўловчи самолёти Лос-Анжелесдаги халқаро аэропортга фавқулодда қўндирилди.\nУ айнан Лос-Анжелесдан ҳавога кўтарилиб, Гонолулу (Гавайи ороллари) томон парвозни амалга ошираётган эди. Манбада айтилишича, механик носозлик юзага келгани туфайли самолёт капитани ортга қайтишга қарор қилган. Воқеа юз берган вақтда ҳаво лайнери бортида 330 нафар йўловчи бор эди. Уларга ҳеч қандай зиён етмаган. Айни пайтда мутахассислар муаммо нимадан келиб чиққанини аниқлашмоқда.\nДаъвога асос йўқ\n“Gucci”, “Yves Saint Laurent” каби бутун дунёга машҳур брендларга эгалик қилувчи “Kering” (Франция) компанияси Хитойнинг “Alibaba” интернет-дўконини судга берди.\n“Евроньюс” телеканали хабарига кўра, бунга ушбу интернет-дўконда “Kering”га тегишли савдо белгилари остида қалбаки маҳсулотлар сотилаётгани сабаб қилиб кўрсатилган.\nЎз навбатида, “Alibaba” раҳбарияти мазкур айбловга муносабат билдирди. Унда Франция компаниясининг бундай даъво учун етарли далилларга эга эмаслиги таъкидланиб, қалбаки маҳсулотлар савдосига қарши курашишга доим эътибор қаратилаётгани қўшимча сифатида маълум қилинган.\nБуюк Британияда узунлиги олти метрга тенг илонбалиқ тутилди.\nПлимут шаҳри балиқчилари овлаган ушбу денгиз жонивори 72 килограмм тош босган. Шу тариқа улар 1995 йилда ўрнатилган рекордни янгилашди. Чунки ўшанда ушланган илонбалиқ 59 килограмм вазнга эга эди.\nМутахассисларнинг сўзларига қараганда, йирик илонбалиқлар одатда маржонқоялар орасида яшириниб яшайди. Аммо егулик илинжида юқорига чиқишга мажбур бўлади. Ана шундай пайтда қармоққа осонгина илинади. Чунки бундай турдаги балиқларнинг танаси катталиги боис тез ҳаракатлана олмайди.\nЎтган ҳафтада Японияда ҳаво ҳароратининг кескин кўтарилиб кетгани натижасида 480 нафардан ортиқ одам касалхонага ётқизилди. Иссиқ таъсирида икки киши ҳаётдан кўз юмди.\n11 — 17 май кунлари мамлакатнинг бир қанча ҳудудларида ҳарорат +30 даражани ташкил этган. Мамлакат миллий метеорология ва ўт ўчириш хизматлари фуқароларга мурожаат қилиб, бундай ҳолатда кўчага камроқ чиқишга, зарурат туғилганда эса, қуёш нуридан ҳимояловчи кийим ва воситалардан фойдаланишга, шунингдек, кўпроқ суюқлик ичишга чақирган.\nЎтган йилнинг ёзида Кунчиқар юртда ҳаво ҳароратининг кўтарилиб кетиши оқибатида 53 минг киши азият чеккан, уч юз киши ҳалок бўлган эди.\nКамбоджада сайёҳларни олиб кетаётган автобус юк машинаси билан тўқнашиб кетди.\nОқибатда 20 киши ҳаётдан кўз юмган. Бахтсиз ҳодиса мамлакатнинг Свайриенг провинциясида юз берган. Тўқнашув кимнинг айби билан содир бўлгани номаълум.\nМазкур рукндаги бошқа мақолалар: « Талаб ва таклиф мувозанати\tҲамкорликни давом эттирмоқчи эмас »


Man Auto O'zbekistonda — Yangiliklar\nUz Truck & Bus Motors компаниясидан ўзингиз учун фойдали акцияни танланг!\nUz Truck & Bus Motors сизга фойдали харидни амалга ошириш ва манфаатли шартларда SINOTRUK автосамосвалларини сотиб олишни таклиф қилади!\nАгар бизнесингизга ишончли ва сифатли қўллаб-қувватлаш керак бўлса, биз сизга камчиқим харид қилишни ва автопаркингизни сифатли ҳамда ҳамёнбоп техника билан кенгайтириш имкониятини тақдим этамиз!\n“Uz Truck & Bus Motors” компанияси “O’zavtosanoat-Leasing” МЧЖ билан ҳамкорликда акциясини эълон қилади!\nЮксак техник характеристикаларга эга ишончли техника соҳиби бўлинг. Ўз автопаркингизни янгиланг, кенгайтиринг ва фойдали лизинг шартларида индивидуал таклифлар олинг.\nTRUCKS TO GO дастури давом этади!\nТехникангизни 60 дақиқада, кутиш ва навбатларсиз олишни истайсизми? «JV MAN Auto – Uzbekistan» сизга шундай имкониятни тақдим этади!\nSINOTRUK техникаси – кредитга\n«Uz Truck and Bus Motors» компанияси, Hamkor Bank билан ҳамкорликда, ўз харидорларига Sinotruk русумидаги сифатли ва ҳаммабоп тижорат техникаси учун кредит таклиф қилади!\n«Uz Truck and Bus Motors» компанияси махсус таклифлар асосида техника таклиф этади\nБизнесингиз учун сифатли ва замонавий техника керакми? Унда харидни кейинга қолдирманг, зеро бугун буни махсус таклифларимиз асосида максимал фойда билан амалга оширишингиз мумкин!\nMAN ProfiDrive®: йўлда дадил бўлинг\nҲайдовчи бўлиш – бу мунтазам такомиллаштириб боришни тақозо қилувчи билимлар, маҳорат ва кўникмалар мажмуига эга бўлишдир. Ўз транспорт воситаларини юксак даражада бошқарадиган ва техник янгиликлар тўғрисида батафсил йўриқномалар олиб турадиган ҳайдовчилар мавжуд опцияларни оптимал ва самарали қўллаш имконига эга бўладилар.\nCooperation Lab тармоқлараро кооперация форуми: ҳамкорликнинг янги сарҳадлари\nБугун UzAuto Market инновацион майдончаси ҳудудида, жиҳозлар, бутловчи деталлар, хом ашё ва материаллар ишлаб чиқарувчилар иштирокида “Ўзавтосаноат” АЖ компаниясининг Cooperation Lab тармоқлараро кооперация форум ўтказилди. Форумда компаниямиз вакиллари ҳам қатнашдилар.\n«JV MAN Auto-Uzbekistan» МЧЖ ҚКда 12,1 млн долларлик хорижий инвестиция\n“Ўзавтосаноат” АЖ, “Sinotruk International Investment Limited” ва “MAN Truck & Bus SE” ўртасида мавжуд “JV MAN Auto-Uzbekistan” МЧЖ ҚК базасида “UZ TRUCK AND BUS MOTORS” МЧЖ ҚК ташкил этиш тўғрисида келишув имзоланди. Бунинг натижаси ўлароқ, “Sinotruk” компанияси “JV MAN Auto-Uzbekistan” МЧЖ ҚК муассислари таркибига кирди ва корхона устав фондига 12,1 млн доллар ҳажмида бевосита инвестициялар киритди. “Sinotruk” каби шерикни танлаш ушбу техниканинг Ўзбекистон ва Марказий Осиё бозорида машҳурлиги, маҳсулотнинг ҳаммабоплиги, сифати ва кенг ассортименти, шунингдек 2009 йилдан буён “Sinotruk” компаниясининг 25% плюс 1 акцияси Германиянинг “MAN Truck & Bus SE” (“JV MAN Auto-Uzbekistan” МЧЖ ҚК муассисларидан бири) концернига тегишли эканлиги бўлди.\n«JV MAN Auto-Uzbekistan» компанияси TRUCKS TO GO акциясини давом эттиради!\nЮклашга тайёр қурилиш техникаси ўз харидорларини кутади! Техникани 60 дақиқада, утиш ва навбатларсиз олиш мумкин.\n“UZ TRUCK AND BUS MOTORS” MChJ QK\nSayt yangilangan sana: 01.08.2020\nHozirda saytda: 32


Инфоурок / Другое / Презентации / Презентация по узбекскому языку на тему "Жуфт ва такрорий сузлар"\nУчинчи февраль Мавзу: Жуфт ва такрорий сўзлар\nМақсади: Жуфт ва такрорий сўзлар ҳақида маълумотни ўргатиш. Кутиладиган натижа: Ўзбек тили морфологиясининг Жуфт ва такрорий сўзлари ҳақида маълумотни ўрганиб оладилар. Дарснинг услуби: аралаш Дарснинг тури: Янги билим бериш Дарсдаги иш-ҳаракат: Синф 4 гуруҳга бўлинади, флешмоб ўйини ўтказилади Дарснинг жиҳози: Ўзбек тили дарслиги, карточкалар, кўргазмалар\nТашкилий қисм: Саломлашиш. Навбатчи ўқувчи билан суҳбат. Давоматни аниқлаш.\nУй вазифасини сўраш Қўшма сўзлар деб қандай сўзларга айтамиз? Қўшма сўзларнинг қандай турлари мавжуд?\nҚўшма сўзлар Қўшма сўзлар луғавий маънога эга бўлган икки ёки ундан ортиқ сўзларнинг бирикишидан ҳосил бўлиб, бир урғу билан айтилади: Қўшма сўз таркибидаги сўзлар маъно ва грамматик жиҳатдан бириккан бўлади. Масалан, мирзатерак, кўзойнак, қўлқоп, музёрар, эртапишар. Қўшма сўзларнинг бир қисми сўз бирикмаларидан ўсиб чиқади. Масалан, кўзойнак-кўзнинг ойнаги, белбоғ-белнинг боғи\nСуратни номини топ конкурси\nЖуфт ва такрорий сўзлар Жуфт ва такрорий сўзлар. Икки сўзнинг ўзаро тенг боғланишидан ҳамда бир сўзнинг такрорланишидан ҳосил бўлган сўзлар жуфт ва такрорий сўзлар дейилади: ота-она, ака-ука, катта-кичик, у-бу, узун-узун, сават-сават. Жуфт сўзлар қуйидагича ҳосил бўлади: Қисмлари ўзаро маънодош (синоним) бўлган сўзларнинг бирикувидан: бахт-саодат, орзу-ҳавас, завқ-шавқ, куч-қудрат, якка-ягона. Маъноси жиҳатидан бир-бирига яқин бўлган сўзлардан: ота-она, ака-ука, опа-сингил, қозон-товоқ, эгри-бугри. Маъноси бир-бирига зид бўлган сўзлардан: катта-кичик, яхши-ёмон, оқ-қора, паст-баланд, узун-қисқа. Сўзларни такрорлаш орқали: катта-катта, тез-тез, узун-узун, чой-пой, дон-дун. Жуфт ва такрорий сўзлар орасига чизиқча қўйиб ёзилади. Жуфт сўзлар орасига -у, -ю юкламалари келса, улар биринчи сўздан чизиқча билан ажратиб ёзилади: яхши-ю-ёмони. оқ-у- қора. Жуфт сўзлар таркиби жиҳатидан қуйидагича: Жуфт сўзларнинг ҳар иккала қисми мустақил маъноли сўзлардан ташкил топади: ака-ука, қозон-товоқ, ур-йиқит.\nЖуфт ва такрорий сўзлар Жуфт сўзларнинг биринчи қисми мустақил маъно билдиради, иккинчи қисми маъно билдирмайди: темир-терсак, йиғи-сиғи, ҳаёт-мамот, латта-путта. Жуфт сўзларнинг ҳар иккала қисми ҳам алоҳида ҳолда маъно ифодаламайди: ғала-ғовур, икир-чикир, ували-жували, алғоа-далғов, лаш-луш. Айрим жуфт сўзларда маъно умумлашган бўлади: ота-она, кеча-кундуз, паст-баланд, қозон-товоқ, қўл-оёқ. Айрим жуфт сўзлар таркибидаги биринчи сўз бутунликни, иккинчи сўз эса унинг қисмини ифодалайди: тоғ-тош, гап-сўз. Жуфт сўзларнинг баъзиларида таркибидаги сўзларни ўрнини алмаштириб қўллаш мумкин: аста-секин (секин-аста), паст-баланд (баланд-паст).\nСурат асосида матн тузиш\nКитоб билан ишлаш\nУйга вазифа Қоида ёдлаш. Жуфт ва такрорий сўзларни қатнаштириб 5та гап тузиш.\nХайр Билимингиз зиёда бўлсин\nНомер материала: ДВ-460487


Сафар ойининг 9-куни | Siyrat.uz\nБош саҳифа Тарихда бугун\n05:00 Октябрь 29, 2017\nҲижрий 495-йил 9-сафар куни (милодий 1101-йил 3-сентябр) Мансур ибн Аҳмад Мустаъла биллаҳ Фотимийлар давлати тахтини эгаллади. Мансур ибн Аҳмад давлатни бошқарган ўнинчи фотимийлар сулоласидан ҳисобланади.\nҲижрий 656-йил 9-сафар куни (милодий 1258-йил 15-феврал) Аббосийлар халифаси шаҳарни моғулларга топшириш ҳақидаги эълонидан сўнг Ҳулаку Бағдодга кирди.\nҲижрий 658-йил 9-сафар куни (милодий 1260-йил 25-январ) ҳозирги Суриянинг катта шаҳарларидан бири бўлган Ҳалаб шаҳри татарлар томнидан босиб олинди. Ҳалаб шаҳри моғуллар Бағдоддан сўнг биринчи бостириб кирган Шом шаҳарларидан бири ҳисобланади.\nҲижрий 1107-йил 9-сафар куни (милодий 1695-йил 19-сентябр) Усмонлилар ҳарбий флоти денгиз орқали Юнонистонга яқин бўлган Майдали ороли қуролланган ҳарбий флотига қарши жангга киришди. Бу жангда Майдали флотида 5 минг аскар ва Усмонлилар флотидан 300 аскар ҳалок бўлди.\nАввалги мақолаСафар ойининг 10-куни\nКейинги мақола Ҳажнинг бошланиши


G20 саммитига кетаётган Си Цзиньпин Москвада тўхтаб Владимир Путин билан учрашди, ўзбекларга нима? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:31 - G20 саммитига кетаётган Си Цзиньпин Москвада тўхтаб Владимир Путин билан учрашди, ўзбекларга нима?\nГерманиянинг Гамбург шаҳрида 7-8 июль кунлари ўтказиладиган жаҳоннинг иқтисодий жиҳатдан энг кучли 20 давлатининг G20 саммитида иштирок этиш учун кетаётган Хитой Раҳбари Си Цзиньпин кеча кечқурун Москвага келди ва Россия Президенти Владимир Путин билан норасмий деб айтилаётган учрашув ўтказди. Улар суҳбатни биргаликдаги овқатланиш пайтида ҳам давом эттирибдилар. Бу ҳақдаги хабарни русларнинг давлат ахборот воситаси “Новости” Хитойнинг Синхуа Агентлигига асосланиб тарқатгани устидан кулиш мумкин холос.\nИкки лидер стратегик ҳамкорликни давом эттириш лозимлигини таъкидлашибди, Шимолий Кореянинг ядровий программаси ва Сурия атрофидаги аҳволни муҳокама қилишибди. Аммо, учрашувнинг тафсилотлари ҳеч қаерда йўқ. Рус ахборот воситалари учрашувдан олдиноқ икки лидер Хитой таклиф қилаётган Янги Ипак Йўли лойиҳаси ва Евросиё Иқтисодий Иттифоқининг ҳамкорлиги учрашувда асосий мавзулардан бири бўлишини айтишганди.\nАслида, дейди мухбиримиз, бундай ҳамкорликнинг асосида икки мамлакатнинг Марказий Осиёдаги манфаатларининг тўқнаншуви ётади. Бу тўқнашув стратегик аҳамиятга эга, аммо бу ерда Россия ва Хитой ҳали бери келишолмасликлари ўз-ўзидан маълум. Кўп нарса Марказий Осиё мамлакатларининг сиёсатига боғлиқ.\nБироқ, Лубянканинг агенти Ислом Карим Кремлнинг топшириғи билан Ўзбекистоннинг давлат сифатини йўқ қилиш сиёсати олиб боргани туфайли, бу минтақада Ўзбекистоннинг роли йўқ бўлиб бўлган. Янги Президент Шавкат Мирзиё бу аҳволдан чиқиш йўлида ҳеч нарса қилаётгани йўқ. Тўғрисини айтса, Ўзбекистон иқтисодий қудратини кескин юксалтиролмаса, бу аҳволдан чиқиб ҳам бўлмайди. Аммо, Шавкат Мирзиё бу йўналишда ҳам жиддий бир иш қилиш ниятини ҳали кўрсатгани йўқ.\nФикримизча, Си Цзиньпин ва Владимир Путиннинг бу учрашувида асосий мавзу - G20 саммити доирасида АҚШ Президенти Доналд Трампга нисбатан ўзаро келишилган сиёсат олиб бориш бўлади. Ҳозир Хитой дунё лидери бўлиш арафасига келиб қолган бир пайтда Доналд Трамп Россия билан ҳамкорлик муҳимлигини тушунаётганга ўхшайди. Аммо, Сурия ва Украинадаги воқеалар туфайли бундай ҳамкорлик ҳам бўлолмайди.\nБизни эса, дейди мухбиримиз, Ўзбекистоннинг аҳволи, мамлакатимизнинг жаҳон миқёсидаги муаммолардан узоқда қолган яккамоховга айланиб бўлгани, тўғрироғи, яккамоховликдан чиқиш йўллари қизиқтиради. Демак, G20 саммитини ҳам шу нуқтаи назардан кузатишимиз лозим.


Остона аэропорти йилига 7 млн йўловчи қабул қилиш салоҳиятига эга бўлади\n11:23 / 25.09.2015\nОстона шаҳри халқаро аэропортининг йўловчи терминалини кенгайтириш режалаштирилмоқда. Бу ҳақда мамлакат инвестиция ва ривожланиш вазирлиги фуқаролик авиацияси қўмитаси томонидан ўтказилган матбуот анжуманида айтилди.\nТаъмир ва модернизация ишларидан сўнг терминал соатига 1 750 йўловчини ўтказиш қобилиятига эга бўлади. Айни пайтда бу кўрсаткич 750 кишига тенг. Шу тариқа, аэропорт йилига 7 млн кишини қабул қила олади.\nБундан ташқари, 2020 йилга қадар Семей, Қустанай ва Усть-Каменогорск шаҳарларидаги аэропортларда таъмирлаш ишлари ўтказилади. Айни пайтда мамлакат бўйлаб 13 аэропортда бундай ишлар ўтказилган.


Қочқиндаги полковник Ҳалимовнинг қариндошлари узоқ муддатга қамоққа ҳукм қилинди\nХатлон вилоят суди Тожикистон ИИВ ОМОНи собиқ командири ва “Ислом Давлати” (ИД) террор гуруҳининг “жанг вазири” Гулмурод Ҳалимовнинг уч нафар қариндошини узоқ муддат қамоқ жазосига ҳукм қилди.\nУлар одам ёллаш, давлат чегарасини қонунга зид равишда кесиб ўтишга уриниш ва милиция ходимларига қаршилик кўрсатишда айбдор деб топилди.\n20 октябрь куни вилоят судидаги манбанинг айтишича, Комил Ҳалимов, Назир Ҳалимов ва Али Ҳалимов 7 йилдан 18 йилгача қамоққа ҳукм қилинди. Унинг сўзларига кўра, ҳукм ўтган ҳафта охирларида ўқилган, аммо ҳозирча қонуний кучга кирмаган. Суддаги манба бошқа тафситлотларни айтишни истамади.\nҚочқиндаги полковникнинг биродорлари - Комил Ҳалимов ва Назир Ҳалимов, шунингдек унинг жияни Али Ҳалимов (Султонмурод Ҳалимовнинг ўғли) ТР ИИВ ходимларининг Восе тумани Ибрати қишлоғида 5 июль куни тунда ўтказган махсус амалиёти мобайнида ҳибсга олинган эди.\nЯна тўрт киши – ОМОН собиқ командирининг укалари - Султонмурод Ҳалимов ва Фозил Ҳалимов, унинг жияни Афзал Абдурашидов ва узоқ қариндоши Наим Раҳмонов қаршилик кўрсатгани боис ўлдирилган эди. Амалиёт давомида Тожикистон ИИВ Уюшган жиноятчиликка қарши кураш бошқармаси бошлиғининг ўринбосари Анвар Ҳусейнов жароҳат олган эди.\nТожикистон махсус хизматларининг маълумотига кўра, Гулмурод Ҳалимовнинг қариндошлари Чубек қишлоғи орқали тожик-афғон чегарасидан ўтишни режалаштиришган. Панж дараёсининг нариги соҳилида уларни ИД жангарилари кутиб турарди. Хабарларга кўра, Ҳалимовларнинг қўшниси ва узоқ қариндоши Наим Раҳмонов Афғонистондаги ИД жангариларидан бири орқали Гулмурод Ҳалимов билан доимий мулоқотда бўлиб келган.\nЎтган ойда РФ Мудофаа вазирлиги Гулмурод Ҳалимов Россия авиацияси томонидан Суриянинг Дейр-эз-Зора шаҳрига берилган зарба оқибатида йўқ қилингани хақида маълум қилди. Полковник Гулмурод Ҳалимов 2015 йил апрелида кутилмаганда йўқолиб қолган эди. Ўша йилнинг май ойида ўзининг Сурияда эканлигини маълум қилди.


Онадўли агентлигининг хабар қилишича, Туркия президенти бу баёнотни Ўқитувчилар куни муносабати билан ўтказилган тантанали мажлис чоғида берди.\n“Байирбужақ туркманлари яшаган ҳудуд ИШИД террор ташкилоти юрган ҳудуд эмасдир, ҳеч ким ҳеч кимнинг кўзини бўямай қўя қолсин. У ерда фақат Байирбужақ туркманлари бор, қондошларимиз бор, қариндошларимиз бордир” деган Эрдўғон “ИШИД террор ташкилотига ҳужум қиляпмиз” деганлар у ерда туркманларни нишонга олаётганини таъкидлади.\nТуркия президентига кўра, Байирбужақ туркманлари бор-йўғи ўз тупроқларини қўришга ҳаракат қилаётибди, улар оилаларини жамлоқларга қўйиб келиб, курашда давом этаяптилар.\nБайирбужақ туркманлари Суриянинг бошқа ҳудудларидаги туркманлар каби қондошлик сабаби ила Туркия учун алоҳида эътиборга эга эканлигини таъкидлаган Эрдўғон: “Ассад режими ва уни қўллаган ўлкаларнинг Байирбужақ туркманларини нишон олган ҳужумлари остида бўлган ниятларини жуда яхши биламиз. ИШИД ҳали мутлақо бўлмаган бу ҳудудда ҳужумлар Ассад режимини оёқда тутиб қолишга қаратилгандир. Туркия Жераблусдан (Сурия шимолий-шарқидаги ҳудуд) Ўртаер денгизига қадар узанган ҳудудни барча террор ташкилотларидан тозалашга қарор қилган. Туркия давлати сифатида бу ҳудудда яшаган барча биродарларимизга аввалдан ҳар қанақа ёрдамни бериб келаяпмиз, бундан кейин ҳам берамиз”, деди Эрдўғон.\n24 ноябрь оқшомида Туркия президенти Россия ҳарбий самолёти уриб туширилиши ортидан юзага келган кескинликни юмшатиш ҳақида АҚШ президенти билан телефон орқали суҳбатлашди.\nСуҳбат чоғида Барак Обама АҚШ ва НАТО Туркиянинг халқаро майдондаги суверенитетини ҳимоя қилиш ҳуқуқини қўллаб-қувватлашини билдирган.\nАйни пайтда икки лидер “Исломий давлат” гуруҳига қарши курашдаги ҳамкорликни давом эттириш ҳақида ҳам сўзлашгани айтилмоқда.\nБу орада НАТО бош котиби Йенс Столтенберг Россиянинг Су-24 учоғи уриб туширилишига оид Туркия версияси альянсга аъзо бошқа мамлакатлардаги манбалар томонидан ҳам тасдиқланганини баён этди.\n“Бошқа иттифоқчилардан олинган маълумотлар ҳам Туркия версиясига мувофиқ келмоқда”, деди Столтенберг сешанба куни Брюсселда ўтказилган матбуот анжуманида.\nЭслатиб ўтамиз, 24 ноябрь куни Туркия Сурияда ҳарбий амалиёт ўтказаётган Россиянинг Су-24 қирувчи самолёти чегарани бузиб ўтгани учун уриб туширилганини билдирган. Бироқ Москва самолёт Туркияда эмас, Сурия ҳудудида уриб туширилганини айтмоқда. Президент Владимир Путин бу воқеани “орқадан туриб берилган зарба”, деб атаган ва бунинг "жиддий оқибатлари"дан Туркияни огоҳлантирган.\nОктябрь ойида Анқара Россия самолётлари икки маротаба Туркия ҳаво сарҳадларини бузгани тўғрисида баёнот тарқатган ва айни ҳаракат такрорлангудек бўлса, куч қўллаши мумкинлиги ҳақида Россия томонини огоҳлантирган эди.\nРоссия бамбордимончи самолётлари 30 сентябрдан бери Сурияда Башар Ассадни дастаклаш учун жанговар амалиётлар ўтказиб келмоқда.


Песков Россия президенти сайти кунига юзлаб ҳужумларга учрашини айтди\n08:16 / 16.01.2017\nРоссия президенти матбуот котиби Дмитрий Песков илдизи АҚШга бориб тақаладиган юзлаб киберҳужумларга қарамасдан, Россия АҚШ раҳбариятини бу ҳужумларни ташкиллаштиришда айблашга шошмайди, деб айтди. Бу ҳақда NBC телеканали хабар бермоқда.\n"Россия президенти веб-сайти кунига юзлаб, баъзида эса минглаб хакерлик ҳужумларига учрайди. Баъзи хакерлар веб-сайтга АҚШ ҳудудидан, бошқалари Хитой, Ҳиндистон, Европа давлатлари ва бошқа давлатлар ҳудудидан ҳужум қилишади", деб айтмоқда Песков.\nПесков АҚШ президенти этиб сайланган Дональд Трампнинг АҚШга қилинган киберҳужумлар ортида Россия тургани ҳақидаги гапларига шу тариқа жавоб қайтарди.\n"Бироқ бу "Биз Обама ҳужумларга буйруқ берганини, Оқ уй эса бу ҳужумлар ортида турганини биламиз", деб айтишимизга олиб келмайди. Агар биз шундай деганимизда, сиз бизни телба деб атаган бўлардингиз", деб қўшимча қилди Песков.\nАввалроқ АҚШ сенати "Россия киберҳужумлари"ни тергов қилишни бошлашини эълон қилганди.\nРоссия АҚШ Владимир Путин веб-сайт киберҳужум


МЧЖ улгуржи савдо билан шуғулланади. Биз хорижий компания билан унинг товарлари – бетон насосларига эҳтиёт қисмлар сотиб олиш учун контракт туздик. Ушбу бетон насослари, уларнинг эҳтиёт қисмлари ва бутловчи қисмлари тасвирланган фирмамизнинг реклама баннери билан кўргазмада иштирок этмоқчимиз.\nБетон насосларини (сабаби асосий мақсадимиз – ЎзР ҳудудида эҳтиёт қисмларни барқарор сотиш) реклама қилишга ҳақлимизми?\nУшбу хорижий компания билан қандайдир битим тузишимиз керакми?\n– Ушбу вазиятда бетон насосларини реклама қилиш мумкин деб ҳисоблаймиз. Бироқ буни бетон насосларига эҳтиёт қисмларнинг олди-сотди шартномасида кўрсатиш (ёки реклама тарқатиш тўғрисида алоҳида шартнома тузиш) зарур.\nАмалиётда хўжалик юритувчи субъектлар уларга бевосита алоқадор бўлмаган товарларни реклама қиладилар*.\nМасалан, товарларни ўз номидан, бироқ комитент ҳисобидан сотувчи воситачилар уларни фаол реклама қиладилар. Воситачилик шартномасида бундай реклама қилишга розилик берилгани қайд этилиши керак.\nТовар дистрибьюторлари ҳам ишлаб чиқарувчидан бундай фаолиятга ваколат олмасдан туриб, сотилаётган товар рекламасини жойлаштирадилар.\nРеклама қонуний, аниқ, ишончли, ундан фойдаланувчига зарар, шунингдек маънавий зарар етказмаслиги шарт. Нотўғри реклама тақиқланади («Реклама тўғрисида»ги Қонуннинг 6, 13-моддалари). Шу сабабли реклама фаолиятини шартнома асосида юритиш лозим.\nКўриб чиқилаётган вазиятда корхона бетон насосларига эҳтиёт қисмлар сотиб олади, насосларни бевосита сотмайди. Корхона насосларни реклама қилса, бу ахборот реклама истеъмолчисини чалғитиши мумкин. Бундай рекламани нотўғри деб топиш хатари юзага келади. Бу ҳолда эҳтиёт қисмлар харидори насослар тўғрисида реклама тарқатишга сотувчининг роизилигини ва насосларга буюртма келиб тушганда уларни харидорларга етказиб бериш мажбуриятини олишини (алоҳида шартнома асосида) эҳтиёт қисмларнинг олди-сотди шартномасида назарда тутишини (ёки реклама тарқатиш тўғрисида алоҳида шартнома тузишини) тавсия этамиз. Шартномада реклама тўғрисидаги бандни назарда тутганда у қандай – текинга ёки ҳақ эвазига тарқатилишини кўрсатиш керак. Товар мажбурий сертификатланадиган бўлса (Рўйхат, ВМнинг 28.04.2011 йилдаги 122-сон қарорига 1-илова), уни фақат сертификат мавжуд бўлганда реклама қилиш мумкин (16-банд, АВ томонидан 6.04.2001 йилда 1024-сон билан рўйхатдан ўтказилган).\n*Реклама – бевосита ёки билвосита фойда (даромад) олиш мақсадида тарқатиладиган ахборот. У юридик ёки жисмоний шахслар, маҳсулот, шу жумладан товар белгиси, хизмат кўрсатиш белгиси ва технологиялар тўғрисида бўлиши мумкин.


“300 доллар берсангиз...”\nКимки нафсини тийиб, ҳалол меҳнат қилса, хотиржам яшайди, фаровон ҳаёт кечиради. Нафсига эрк берса, бировнинг ҳаққига хиёнат қилса, у ҳеч қачон рўшнолик кўрмайди.\nШовот тумани бандликка кўмаклашиш маркази директори лавозимида ишлаб келган А.Б. қинғир ишга қўл урди. У марказга иш сўраб келган шовотлик К.Ж.дан 300 АҚШ доллари беришни талаб қилди. Республикамизда коррупцияга қарши кескин кураш олиб борилаётган бир пайтда бу мансабдор шахснинг очиқдан-очиқ тамагирлик қилиши фуқаронинг ғашини келтирди. У ушбу ҳолат юзасидан ҳеч иккиланмай Хоразм вилояти ИИБга мурожаат қилди.\nВилоят ИИБ ЖҚБ коррупция ва иқтисодий жиноятларга қарши курашиш бўлими ходимлари томонидан ўтказилган тезкор тадбирда А.Б. фуқаро К.Ж.дан 300 АҚШ долларини пора тариқасида олаётган пайтида қўлга олинди.


Порахўрнинг жуда чиройли мақоли бор: 'ман олмасам, бошқаси барибир олади-ку' - BBC News O'zbek\nПорахўрнинг жуда чиройли мақоли бор: 'ман олмасам, бошқаси барибир олади-ку'\nИнтернет нашрлари Ўзбекистондаги олий ўқув юртларидан бирининг декани 3000 АҚШ доллари билан қўлга тушгани ҳақида хабарлар пайдо бўлди.\nАксар ўзбекистонликлар учун пора олди-бердиси ҳақидаги хабар янгилик эмас.\nАммо порахўрлик юзасидан йирик мулозимларнинг қўлга олингани ҳақидаги хабарлар деярли матбуот юзини кўрмайди.\nШу муносабат билан Би-би-си "Ижтимоий минбар"имизнинг саволини қуйидагича қўйди:\nСиз пора беришга мажбур бўлганмисиз?\nЎзбекистон ҳукумати порахўрликка қарши муносиб кураш олиб бормоқдами?\nСизнингча бу иллатни қандай қилиб йўқ қилиш ва ёки камайтириш мумкин?\nИжтимоий тармоқлар фойдаланувчиларининг фикрлари айрим таҳрирлар билан:\nFacebook фойдаланувчиси Dildora Alimbekova ёзади: Ҳозирги даврда ҳеч ким имтиҳонга эмас, пул йиғиб пора беришга тиришади ўқишга кириш учун. Сабаб порасиз умуман ўқишга кириш иложиси йўқ. Ўзимни бошимдан ўтган. Билим билан ишлариям йўқ. Пулинг бўлса бўлди.\nForux Faruxi: Порахўрликни йўқ қилиш учун шоҳдан гадойгача қонун ҳаммага тенг бўлиши керак ва ҳамма амал қилиши керак. Фуқаролар фақат қонун органлариданмас, оддий фуқаролардан ҳам ҳайиқишимиз керак ва ҳамма порахўрликдан, пора беришдан жирканадиган бўлиши керак. Бизда-чи? Ҳозирги кунда охирги сўмини болаларини ризқини бировларга пора беради-да, яна мақтаниб қўямиз "палон ишимни палон сўмга бажардим" деб. Керакли жойда мақтаниб қоламиз ва қолган жойда ёмонлаймиз. Пора берувчи ҳам, олувчи ҳам гуноҳи бир хил - ҳаром. Буни иложи бор йўқ қилишни. Ҳамма баробар курашиш керак. Пора талаб қилганни керакли жойларга мурожаат қилиб оёғини осмондан қилиш керак. Далил-ҳужжатлар билан курашиш керак. Шундай ҳаракат билан порахўрликни илдизини йўқ қилиш мумкин ва биз порахўр билан курашадиганларга ёрдам бериб ёнида туришимиз керак. Порахўр ва пора берувчи ўзидан ўзи йўқ бўлади, қачонки биз ҳам олувчига ва берувчига қарши курашсаггина.\nBahodir Ne'mat: Савол умуман нотўғри берилган. Сиз пора бермасдан бирорта ишингизни ҳал қилганмисиз? - деган савол қўйилиши лозим эди. Ўзбекистон ҳукуматининг пойдевори порахўрликдан яратилган бўлса, у қандай қилиб ўзининг илдизига болта уриши мумкин, ахир у қулаб тушадию?!\nHussain Tursunaliev: Ҳар бир фуқарони иш билан таъминлаб ойлик маошини 2000 доллар қилса порахўрлик, манмансираш йўқолади ва ҳамма эл қатори ойликка ишлаб юради. Шу билан ҳам бўлмаса жазо муддатини белгилаш лозим бўлади. Ҳалол луқма барибир ҳалолда, ҳаром бу дунёда ҳам, охиратда ҳам фойда бермайди. Кўпчилик шунча кўп пул топса ҳам "яна, яна" дейди. Ўзидан сўрасангиз, нолиб, "иш юрмаяптида, яшаш қийин бўлиб кетяпти", дейди. Тўйга борсангиз, қуда-андага янги кўйлак, ўтганларга янги кафан, холаси, аммаси, тоғаси, жияни, ҳеч бири қолмай тўёна беради ва ўзларини залолатга бошлайди... ва бу кўп ачинарлидир. Энди ҳозирги пайтда пора бериш раҳматни эвазига бўлиб қолган. Ҳалол пул топиб бой бўлиш ниҳоятда қийин ва мушкулдир.\nЛуқмон Абу Муҳаммад: Ислом қонуни ва Исломда яшаш. Ислом атмосфераси йўқотади бу қусурни, бошқа даво йўқ АЛЛОҲнинг давосидан бошқа бу касалликка.\nYahyo Sultanov: Бу иллатни илдизи бошқа ерда, чиқарилган тақиқ, жазо билан тўхтатиш имкони йўқ. Касални даволаш учун ярани эмас, яра бўлишга омил яратаётган касаллик ўчоғини топиш лозим. Ҳозир дунёда Ўзбекистон сингари ҳамма инсонлар ярани устидан боғлаш билан, яъни, қамаш билан даволаш мумкин, деб ўйлашади. Яра, яъни порахўрликни қайси микроб келтириб чиқараётганини ўрганиш ва шу микробга қарши курашиш учун инсонга илм лозим. Илм эса йўқ, илмни ўрнини инсонларда бошқа нарсалар эгаллаган, секс, пул, мансаб, ўзини бошқадан устун куйиш, кибр. Инсон илм ўрганишини ибрат таъминлайди ва инсонлар нимадан ибрат олган бўлса, илмни шундан олади ва тафаккури шунигина тафаккур қилади. Ҳозирги инсонларни кўз олдингизга келтириш қийин эмас, илми ақли йўналган соҳаларни эшитинг: секс, фоҳишабозлик, фоҳишахоналар ташкил қилиш, ривожлантиришга, мансабпарастликни, кибрга берилиб кетган. Пул кўпайтириш учун пора, бировни ҳақидан қўрқмаслик, қонунни четлаб ўтиш... булар ўз-ўзидан бўлмайди. Инсонларни илми қайси йўналишда бўлса, шу нарса илғор...\nАслам Мавланов: Ўзбекистонда янги чиққан қонун бўйича пора берган шахс пора олган билан баробар жазоланади. Агар у пора берганлиги тўғрисида бир ой ичида тегишли идораларга мурожат қилмаса. Ўқув юртларига кириш учун БИЛИМ керак, пора эмас!!!\nNaser Muhammad: Деярли ягона тирикчилик манбаику. Фақат қаерда ойлик даромад 250$ бўлатуриб, ойлик харажат баъзида 10000$ га ҳам чиқиб кетиши мумкин? Мантиқий хулосалар, бу халқ қонидаги хусусият. Қонни ўрнига янги қон, ёки томирни олиб ташлаб ўрнига янги томир, ва албатта бутун бошли танани алмаштириш орқали қабул қилинади. Халқни ўзи шу иллатни янада гуркирашини сўраб дуо қилади. Исталган бюджетдан маош оладиган амалдор, янги амалга ўтса бир катта йиғин қилиб, зиёфат беради. Меҳмонлар тузини егач, тузлуғига тупурмаслик учун ҳам икки қўлини очиб мезбон амалдорни келажак ишларига яратгандан барака сўрайди. Келажакда эса бюджетник котта холасиникидан олади инсон ҳавас қиладиган неъматларни. Порахўрни жудаям чиройли мақоли бор: "ман омасам, бошқаси барибир олади-ку". Порахўрликни йўқотиш учун ҳатто бирор фикр айтсангиз, бу фикрингиз хато эканлигини исботлаш учун ноҳақ қамашгача боришади. Эзгуликка интилаётганни йўли разолат ботқоғидан ўтмайди. Порахўр ўзи қилаётган ишини хато эканлигини қалбан ҳис этиб тўхтатмагунча тушунтиришдан чарчамаслик керак. Ўлим жазоси масалани ижобий ҳал этмайди.\nFrost Frostman: Бу иллат, минг афсуслар бўлсинким, юртимизда кўпайса кўпайяптики, лекин камаймаябти. Қаёққа борма пул, пул, пул. Шуниси ачинарли-ки ҳамма бу нарсага тобора ўрганиб бормоқда. Пул деса, "ма ол" деб чўнтагидан бехижолат чиқаради. Бунақа мавзуларни бу ерда очилгани ёмонмас-у албатта. Аммо 100 та, жуда борса 200 та одам ўқийдиган тармоқлардан фойда жуда кам. Агар мавзу юзасидан айтадиган бўлсам, ҳа пора беришга мажбур бўлганман. Ҳозирда талабаман. Талабаларни қўллаб-қувватлаб, уларни кўтариш ўрнига уларни баттар ерга кўмишади. Дарслардан ишим чиқиб қолди, деб жавоб бериб юборишади. Йил охирида эса имтиҳонга "сюрприз" саволлар билан кутиб олишади. Ўтилмаган дарсларни сўрашади. Ҳайрон қоламан, яна камига оммавий ахборот воситаларида "Ўзбекистон келажаги буюк давлат" деб жар солишади. Агар қанақа буюк давлатга айланиб бораётганимизни билишни хоҳлаганлар олий ўқув юртларимиздаги дарсларга марҳабо. Жуда буюк ишлар қиламиз...\nЎзбекистон: қотиллар милицияга пора берган\nИжтимоий минбар: 'Ўзбек халқи порага ўрганиб бўлди'\nTransparency International: Ўзбекистон коррупция ботқоғидан чиқа олмаяпти\nTransparency International: Гулнора Каримова можаросининг коррупцияга қарши курашга алоқаси йўқ\nКоррупцияга қарши амаллар натижа берадими?\n'Ўзбекистон Гулнорани ҳибсга олса, Швейцария пулларни қайтаради'


Ироқдаги портлашда 28 киши нобуд бўлди\n27 ноябр 2020, Тошкент вақти: 05:28\nБағдод яқинида худкуш бомбачининг қабила бошлиқларига ҳужуми оқибатида 28 киши ҳалок бўлди ва 30 га яқини жароҳатланди.\nСешанба кунги ҳужум АҚШ ўз қўшинларини Ироқдан олиб чиқиш ишларини бошлаганидан бери авж олган зўравонликларнинг сўнггиси бўлди.\nИроқ ҳарбийларига кўра, қабила оқсоқоллари, армия зобитлари ва бошқа амалдорлар Абу Ғрайб шаҳарчасидаги бозорни айланиб юрган пайтда худкуш ўз танасига тақилган портловчи мосламани портлатиб юборган.\nЯкшанба куни яна бир худкуш бомбачининг ҳужумида 30 киши ҳалок бўлган эди.\nҚўшма Штатлар 2011 йилгача ўз қўшинларини Ироқдан тўла олиб чиқиш ҳаракатлари доирасида 140 минг аскарлик контингентни қисқартиришни бошлади.


Касб ва ризқ\nimon.uz 2021-04-29 01:42:47 56\nКасб ва ризқ мўмин-мусулмонлар орасида жуда кўп баҳсларга сабаб бўлган масалалардан бири. Зотан, бу икки мавзу бир-бирига чамбарчас боғлиқ. Банда ризқни касб қилишга қандай муносабатда бўлиши кераклиги доимо уламоларни ўйлантириб келган. Бунга олимлар ҳар асрда қайта- қайта мурожаат қилишган. Ҳатто ақида масалалари ёритилган китобларда ҳам касб ва ризқ сўзларига турлича таърифлар берилган.\nДунёдаги барча жонзотларнинг ризқи Аллоҳ таоло томонидан белгилаб, тақсимлаб қўйилган. Инсонлар ҳам, бошқа жонзотлар ҳам ўз ризқидан ортиғини ёки камини олмайдилар. Барча тақсимланган ризқнинг охирги томчисию, ушоғигача еганидан кейингина дунёдан ўтади. Бу ҳақиқатни Сўфи Аллоҳёр ҳазратлари “Саботул ожизин” номли китобида бундай зикр қилган:\n“Ҳидоятут толибийн шарҳу саботул ожизин” китобида бу байтга қуйидагича шарҳ берилган: “Қидирган, ризқ орқасидан ҳар тарафда юрган ва талаш этган билан ризқинг тўлиб-тошмас ва зиёда бўлмас. Ва ё ҳар қанча ахтарган бирла ризқинг қадри (қозони) тўлиб-тошмас ва кўпаймас. Халқ олдида иззату ҳурматинг, қадринг кетар. Лекин қадардан (тақдирда ёзилган ва тақдир этилган ризқдан) ҳаргиз ошмас”.\nБаъзилар бундай дейишади: “Аллоҳ таоло ҳамма нарсанинг қадарини белгилаб қўйган бўлса, касбнинг нима кераги бор?” ёки “Аллоҳ таолога таваккал қилиб ётаверсак ҳам, Раббимиз ризқимизни беради. Таваккал дегани сабаб ахтармасдан, тадбир кўрмай, чора изламай, Аллоҳга ишониш ва суянишдир. Кимки чора ёки восита изласа, Аллоҳга ишонмаган, Унга суянмаган бўлади”. Минг афсуски, улар адашганлар каби исломий ақидаларни тушунишда тойилишади.\nКелинг, бу масалани теран англаб етиш учун уламоларимизнинг касб ва ризқ ҳақидаги таърифларини ўрганиб чиқайлик.\n“Касб” сўзи луғатда қўлга киритмоқ, меҳнат билан маблағ топиш, ютуқ ва маош каби маъноларни ифода этади.\nУламолар истилоҳида эса мақсадни ҳосил қилиш учун саъй-ҳаракат қилиш ва сабаб бўлувчи воситаларни ишга солишга касб дейилади.\nБошқа таърифда: “Манфаат жалб қилишга ёки зарарни даф қилишга олиб борувчи амал касбдир”, дейилган.\n“Ризқ” сўзи луғатда улуш, инъом маъноларини англатади.\nУламолар истилоҳида эса Аллоҳ таоло жонзотларга етказган ва улар истеъмол қилган нарса ризқ деб аталади.\nЯна бир таърифда: “Аллоҳ таоло одамлар ва ҳайвонлардан иборат махлуқотларига берган ва улар манфаат олган дунёвий ва ухровий ҳар бир нарса ризқдир”, дейилади.\nДемак, юқоридаги таърифлардан маълум бўладики, одамлар ва ҳайвонлар истеъмол қилган барча нарса ҳалол ёки ҳаром бўлсин, ризқ ҳисобланади.\nШу ўринда хақли бир савол туғилади. Агар ризқ Аллоҳ таоло томонидан ато қилинса, У зот ато қилган нарсани ҳаром дейиш мумкинми? Уламоларимиз бу саволга қуйидагича жавоб беради. Аллоҳ таоло ато этган ризқ ҳаром бўлмайди. Ман қилинган йўл орқали топилган, истеъмол қилинган дунё ва охиратда инсонга зарар келтириши маълум бўлган ризқ ҳаром дейилади. Чунки борлиқдаги барча нарса Аллоҳнинг мулкидир. Аллоҳ Ўз мулкидан хоҳлаганига беради. Агар ҳаром нарса ризқ дейилмаса, умри давомида фақат ҳаром йўл билан мол топиб еган одамга ризқ берилмаган бўлиб қолади. Аллоҳ таоло ҳар бир жонзотнинг ризқини Ўзи бериши қуйидаги оятда баён қилинади:\n«Ерда ўрмаловчи бирор нарса (жонзот) йўқки, унинг ризқи (таъминоти) Аллоҳнинг зиммасида бўлмаса! (У) унинг қароргоҳини ҳам, оромгоҳини ҳам билур. Ҳаммаси аниқ Китоб (Лавҳул-маҳфуз)да (ёзилган)дир» (Ҳуд сураси, 6-оят).\nЕр юзидаги барча – одамзот, ҳайвонлар, ҳашарот, қурт-қумурсқа ва бошқа тирик мавжудотлар жонзотлар ҳисобланади. Аллоҳ таоло барча жонзотларнинг ризқини Ўз зиммасига олган. Уларнинг ягона яратувчиси Ўзи бўлгани каби ризқини ҳам берувчи Аллоҳдир.\nАллоҳнинг халқ қилиш яратиш қудрати ҳақдир, бандадан эса касб қилиш талаб этилади. Демак, ризқни Аллоҳ таоло яратади, инсон эса касби орқали насиб қилганича олади. Мусулмон киши ҳалол меҳнат қилади, касб-ҳунар билан шуғулланади ва унинг ортидан келган ризқни Аллоҳ таолодан деб билади.\n“Ҳалол касб-ҳунар –қут-барака келтирар” китоби асосида\nМироли Мансур тайёрлади


Қайтар дунё: Хайбар подшоҳи Усайр ибн Зорам\nBy Абдулазиз Исмоил on 12/07/2015 МАҚОЛАЛАР ҚАЙТАР ДУНЁ\nЯҳудларнинг хиёнаткор халқ экани ва ваъдага ҳеч қачон вафо қилмаслиги ҳақида тарих саҳифаларида кўп ва хўп ёзилади. Буни тасдиқловчи воқеалардан бири Пайғамбар соллаллоҳу алайҳи ва саллам даврларида содир бўлган қуйидаги воқеадир:\nХайбар яҳудларининг раисларидан бўлмиш Абу Рофеъ Саллам ибн Абу Ҳуқайқ вафот этади. Яҳудлар унинг ўрнига Усайр ибн Зорамни бошлиқ қилиб сайлайдилар. Бу пайт мушрик ва яҳудлар Расулуллоҳ саллолоҳу алайҳи ва салламга қарши қаттиқ кураш олиб бораётган давр эди. Усайр қавмини тўплаб шундай деди: “Мен Муҳаммадга қарши аввалги қавмдошларим қила олмаган ишни қилишга ваъда бераман”. У бирин-кетин қабилаларни Пайғамбар алайҳиссалом ва мусулмонларга қарши жанг қилишга қизиқтирар ва бунинг учун қаттиқ тайёргарлик кўрар эди. Бундан хабар топган Пайғамбар соллаллоҳу алайҳи ва саллам Абдуллоҳ ибн Равоҳа бошчилигида ўттиз кишини Усайр ибн Зорамни даъват қилиш учун юбордилар. Абдуллоҳ одамлари билан уларнинг қалъасига киришдан олдин яҳудларга чопар юбориб, мусулмонлар уруш учун келмаганликлари, урушдан кўра яхшироқ бир таклиф билан келганликлари ва омонлик берсалар улар билан музокара қилиш истаги борлигини маълум қилди. Усайр бу таклифга рози бўлди. Абдуллоҳ унинг ҳузурига кириб унга шундай деди: “Эй Усайр! Агар сен ҳозир Расулуллоҳнинг олдига борсанг, у зот сенга яхши муомала қилиб, сени Хайбар диёрига подшоҳ қилмоқчилар. Шундай қилсанг икки томон ўртасида қон тўкилишининг олдини олган бўласан ва бу ишдан сен ҳеч қандай зиён кўрмайсан”. Бу фикр унга маъқул келди. У ўз одамларидан ўттиз кишини олиб мусулмонлар билан биргаликда Мадина томон йўлга тушди. Ҳар бир яҳудий бир мусулмон билан бир уловда кетадиган бўлди. Мусулмонлар орасида Абдуллоҳ ибн Унайс ҳам бор эди. Усайр гарчи яҳуд қавмининг саййиди бўлса ҳам Абдуллоҳ ибн Унайс билан бир уловда кетишга мажбур бўлди. Ибн Унайс шундай дейди: “Мен яҳудларни хиёнаткорлигини билганлигим сабаб ҳушёр кетар эдим. Усайрга бу ҳолат ёқмади ва ўзига-ўзи ачиниб, хўрлиги келди. Тўсатдан Усайрнинг хиёнаткорлиги тутиб, мени қиличимга ташланиб, мени ўлдирмоқчи бўлди. Лекин мен чаққонлик қилиб, унинг ўзини қатл қилдим. Буни кўрган унинг ҳамроҳлари ҳам бизга ташлана кетдилар. Бироқ биз уларнинг барчасини қатл қилдик”. Саҳобалар бўлган воқеани Расулуллоҳ соллаллоҳу алайҳи ва салламга айтиб беришганида у зот шундай дедилар: “Аллоҳ сизларга золим қавмдан нажот берибди”. Аллоҳ таоло хиёнаткор Усайрни иймонсиз, мол-дунёсиз хору зор жон таслим қилишини ирода қилди. Хиёнаткор қавм ўзларини макр-ҳийлада устаси-фаранг деб ўйлаган бир пайтда Аллоҳ таоло маккор қавмларга аталган макри билан уларни ер тишлатди. Барча қабилаларни Расулуллоҳ соллаллоҳу алайҳи ва салламга қарши жанг қилиш учун гижгижлаган ғаддор кимса мана шундай аянчли хотима топди. Ҳа, қайтар дунё деганлари шу бўлса керак!\nAvvalgi maqolaШиркнинг хатари\nKeyingi maqola Жоҳиллик бир дарддир


Ўзбекистонда бензин ишлаб чиқариш ҳажми пасайди – mulkdor.com\nApril 26 2014, 12:04 БизнесЎзбекистонХабарлар\nЎзбекистон 2013 йилнинг биринчи чорагида нефть ва газ конденсатини қазиб олиш ҳажмини ўтган йилнинг худди шу даврига нисбатан пасайтирди. Бу ҳақда, Давлат статистика қўмитасига асосланиб, «Новий век» газетаси хабар бермоқда.\nХабар беришларича, 2013 йилнинг январь-март ойларида нефть қазиб олиш ҳажми 19,8 фоизга – 345,2 минг тоннагача, газ конденсатини қазиб олиш эса 394,3 минг тоннагача камайган. Умумий ҳисобда, углеводородлар қазиб олиш 2013 йилнинг биринчи чорагида ўтган йилнинг худди шу даврига нисбатан 12,7 фоизга камайган.\n2013 йилнинг биринчи чорагида бензин ишлаб чиқариш ҳажми 272,7 минг тоннани (бу ўтган йилнинг худди шу давридаги кўрсаткичдан 0,6 фоизга кам), керосин ишлаб чиқариш 67,2 минг тонна (-23,4 фоиз), дизель ёнилғисини ишлаб чиқариш 266,8 минг тонна (+16,1 фоиз), мазут – 56,3 минг тонна (-19,7 фоиз), нефтебитум ишлаб чиқариш ҳажми эса 36,1 минг тонна (+4,9 фоиз)ни ташкил этган.\n2013 йилнинг январь-март ойларида Ўзбекистонда табиий газ қазиб олиш ҳажми 9,5 фоиз бўлиб, 14,704 миллиард кубометрни ташкил этган. Сиқилган газ ишлаб чиқариш ҳажми эса 91,3 минг тоннани ташкил этиб, бу борадаги ўсиш 29,2 фоизга етган.\n«Регнум» ахборот агентлигининг қўшимча қилишича, «Ўзбекнефтегаз» миллий холдинг-компаниясининг қувватлари йилига 70 миллиард кубометр табиий газ ва 8 миллион тонна суюқ углеводородларни қазиб чиқариш имконини беради.\n«фарғона-қизил қия» автобус қатнови йўлга қўйилди\nТранспорт вазирлиги томонидан “Фарғона-Қизил Қия” йўналишида автобус қатновлари ташкил этилди. Бу ҳақда вазирлик хабарида айтилади. Йўналишнинг очилишига бағишланган ...\nБизнесOctober 7 2019, 03:10